Ακίνητα - Να πάω σε αγορά, ενοικίαση ή να πουλήσω ό,τι έχω; Συμβουλές\nΠΡΟΣΦΕΡΟΥΜΕ ΤΟ ΠΛΑΝΟ ΔΩΡΕΑΝ\nΜΠΕΙΤΕ ΣΤΗΝ ΚΟΙΝΟΤΗΤΑ ΕΠΙΧΕΙΡΗΜΑΤΙΚΗΣ ΝΟΟΤΡΟΠΙΑΣ\nΤα Ακίνητα σαν Επένδυση και σαν Σπίτια μας\nΗ ακίνητη περιουσία αποτελεί ένα σημαντικό απόθεμα πλούτου για τα νοικοκυριά διεθνώς.\nΈχει εκτιμηθεί από ειδικούς ότι το σύνολο της αξίας όλης της ακίνητης περιουσίας πάνω στη Γη (από κατοικίες, αποθήκες και εμπορικά καταστήματα μέχρι και αγροτική γη) είναι περίπου 220 τρισεκατομμύρια δολάρια.\nΓια να αναλογιστεί κάποιος το μέγεθος αυτού, μπορεί να σκεφτεί ότι αξία όλου του χρυσού που υπάρχει διαθέσιμος στη Γη δεν ξεπερνά τα 6 τρισεκατομμύρια δολάρια.\nΓιατί όμως τα ακίνητα αποτελούν μια αγαπημένη επενδυτική επιλογή σε όλο τον κόσμο;\n1. Η κατοικία ως ανθρώπινο δικαίωμα.\nΚαταρχήν, είναι μια ανθρώπινη ανάγκη, τόσο σημαντική μάλιστα που αναφέρεται ακόμη και σε νομικά κείμενα περί ανθρωπίνων δικαιωμάτων.\nΑπό τότε που πάψαμε ως ανθρωπότητα να είμαστε νομάδες και να περιφερόμαστε από δω κι από κει καταλάβαμε ότι είναι καλό να έχουμε ένα σπιτάκι σαν βάση. Εξάλλου και τα ζώα δεν κάνουν τις φωλιές τους;\n2. Το ακίνητο ως προϊόν που δεν φθείρεται εύκολα.\nΈνας άλλος λόγος είναι ότι ζούμε αρκετά χρόνια και κατά συνέπεια το σπίτι το έχουμε ανάγκη αλλά και το χαιρόμαστε επίσης για πολλά χρόνια.\nΑυτό δημιουργεί ένα επιπλέον κίνητρο για να το αποκτήσουμε, κάτι το οποίο ενισχύεται από την υλική φύση της κατοικίας, η οποία δε φθείρεται εύκολα, ούτε γίνεται εύκολα ντεμοντέ όπως ας πούμε συμβαίνει στα κινητά τηλέφωνα ή στα ρούχα.\nΆμα το δούμε και οικονομικά είναι από τα αγαθά που η απόσβεσή του δικαιολογείται να γίνει σε βάθος αρκετών χρόνων, οπότε μας συμφέρει γενικά να το χρηματοδοτήσουμε και με δάνειο.\n3. Το ακίνητα ως γη που κάποιοι πρόλαβαν\nΕπίσης, ένας από τους βασικούς παράγοντες που οδήγησε και πιθανώς να οδηγεί και στο μέλλον την τιμή αλλά και την εκτίμηση που τρέφουμε προς τα ακίνητα στα ύψη, είναι η αύξηση του πληθυσμού.\nΌσο αυξάνεται ο πληθυσμός σε μια πόλη ή σε μια χώρα η αξία των ακινήτων εκτοξεύεται, γιατί οι παλιοί πρόλαβαν και πήραν ένα κομμάτι γης, αλλά έρχονται όλο και περισσότεροι νέοι αγοραστές οι οποίοι ανταγωνίζονται για το ποιος θα πάρει ένα κομμάτι από τα εναπομείναντα διαθέσιμα ή από τα παλιά κατειλημμένα.\n4. Τα σπίτια ως προστασία από τον πληθωρισμό.\nΤέλος, αξίζει να σημειώσουμε ότι και ο πληθωρισμός που παρατηρούνταν σε πάρα πολλές χώρες ακόμη και αναπτυγμένες τις τελευταίες αρκετές δεκαετίες, συμβάλει θετικότατα στην απόδοση των ακινήτων.\nΟ λόγος είναι ότι το ακίνητο αποτελεί μια αξία μέσα στην οικονομία και τελικά όσο χρήμα ή για την ακρόβεια χαρτί-χρήμα κι αν κυκλοφορήσει, η αξία του ακινήτου θα ανεβαίνει, αρκεί μόνο να εξακολουθεί να αξίζει η θέση του μέσα στη μελλοντική λειτουργούσα οικονομία.\nΕκτιμάται από πολλές μελέτες ότι η αξία των ακινήτων ως ποσοστό του συνολικού πλούτου των ανθρώπων κυμαίνεται από 50% έως και 90%. Αυτό δεν είναι παράλογο με βάση τα όσα προαναφέραμε.\nΤο παράλογο ωστόσο είναι να λαμβάνει κάποιος αποφάσεις αξίας εκατοντάδων χιλιάδων ευρώ, χωρίς να το σκέφτεται αρκετά και χωρίς να σταθμίζει όλες τις παραμέτρους.\nΡωτήσαμε τη φίλη μας τη Σοφία πριν λίγους μήνες για το διαμέρισμα που ήθελε να αγοράσει: πόσο καιρό το έψαξε και πόσα ακίνητα τελικά είδε; Όταν μας είπε ότι είδε 7 διαμερίσματα μέσα σε 2 βδομάδες κι ότι είχε κουραστεί και είχε καταλήξει σε κάποιο συγκεκριμένο της λέμε «Για το νυφικό σου ρε Σοφία, έψαχνες ενάμιση μήνα και τώρα θέλεις να κάνεις μια αγορά 120.000 ευρώ μέσα σε λίγες ημέρες;»\nΒασικά τα λεφτά θα ήταν με δάνειο, οπότε γιατί να το πολυσκεφτεί η φίλη μας η Σοφία; Εξάλλου καλή δουλειά είχε και λίγο-λίγο θα κατάφερνε να τα αποπληρώσει. Οι συνθήκες με το δάνειο ήταν ιδανικές για να μην το πολυσκεφτεί η φίλη μας η Σοφία.\nΔυστυχώς οι περισσότεροι άνθρωποι δεν αναλύουν επαρκώς τις οικονομικές τους αποφάσεις, όχι μόνο στα ακίνητα αλλά κι ευρύτερα. Απλώς στα ακίνητα μιλάμε συνήθως για αποφάσεις που μας συνοδεύουν μια ζωή, οπότε καλό θα ήταν να μελετάμε ενδελεχώς τις αποφάσεις μας και ιδανικά να συζητάμε με έναν εξειδικευμένο οικονομικό σύμβουλο.\nΑκίνητα και Τραπεζικό Σύστημα\nΤα ακίνητα είναι ένα κομβικό σημείο των οικονομιών. Ο λόγος είναι ότι αποτελούν ένα μεγάλο κομμάτι του οικονομικού πλούτου των νοικοκυριών και των επιχειρήσεων και με βάση αυτά γίνεται ένα μεγάλο μέρος της χρηματοδότησης από τις τράπεζες.\nΑυτό θα πει ότι πολλές επιχειρήσεις αλλά και ιδιώτες-νοικοκυριά μπορούν να δανειστούν με εγγύηση την αξία των ακινήτων τους κι επίσης ότι πολλοί ιδιώτες αλλά και επιχειρήσεις δανείζονται με σκοπό την απόκτηση ενός ακινήτου, οπότε οι τράπεζες βάζουν εγγύηση στο δάνειο που δίνουν την εικαζόμενη αξία του ακινήτου που θα αγοραστεί.\nΟπότε ο ρόλος των ακινήτων και στην οικονομία αλλά και στο τραπεζικό σύστημα είναι κομβικός.\nΓια να το αντιληφθούμε αυτό, αρκεί να σκεφτούμε την τελευταία μεγάλη παγκόσμια οικονομική κρίση που ξεκίνησε με τα δάνεια ακινήτων μειωμένης εξασφάλισης (subprimes) στις Η.Π.Α.\nΌποιος διάβαζε μελέτες εκείνης της περιόδου ήξερε ήδη από το 2007 ότι αναμενόταν μια πτώση στην τιμή των ακινήτων στην Αμερική. Αυτό είχε ήδη αποτυπωθεί σε χρηματοοικονομικές αξίες και φυσικά και στην αξία των subprimes (των δανείων μειωμενης εξασφάλισης).\nΠαρόλα αυτά κανένας δεν ανέμενε την ιλιγγιώδη πτώση των τιμών των ακινήτων έτσι όπως εξελίχθηκε τελικά. Πολλά ακίνητα έφτασαν να πωλούνται ως ένα ποσοστό της παλιάς τους αξίας, που μπορεί να έφτανε και στο 5%, με αποτέλεσμα όλα αυτά τα δάνεια να αντιστοιχούν σε υποθήκες σπιτιών με ελάχιστη αξία.\nΟι παραδοσιακές τράπεζες, οι επενδυτικές τράπεζες, οι ασφαλιστικές εταιρείες, τα συνταξιοδοτικά ταμεία, άλλοι μεσίτες χρήματος και επενδυτικών προϊόντων και στο τέλος όλος ο κόσμος βρέθηκε ενώπιον μιας τρομερής κρίσης που απείλησε την ίδια τη δομή του οικονομικού συστήματος.\nΟ λόγος ήταν πολύ απλός: το σύστημα χρειάζεται κάποιες σταθερές αξίες οι οποίες να αποτελούν τη βάση των οικονομικών μας εκτιμήσεων είτε για μας τους ίδιους είτε για άλλους αντισυμβαλλόμενούς μας.\nΓια παράδειγμα, θέλουμε να ξέρουμε ότι το οικόπεδό μας έχει μια αξία ας πούμε 200.000€ κι όχι να παίζει πάνω κάτω με απόκλιση +/- 70%, γιατί με βάση αυτή την αξία μπορούμε να πάρουμε ένα δάνειο.\nΓενικότερα οι σταθερές αξίες στο σύστημα είναι τα ακίνητα από τη μια πλευρά και τα κρατικά ομόλογα από την άλλη. Και τα δύο είναι απαραίτητα ως ένας σταθερός πυλώνας για να ξέρουμε μετά τι ρίσκο μπορούμε να αναλάβουμε.\nΌπως φάνηκε πάντως από την τελευταία κρίση πολλοί από τους υποτίθεται έγκυρους χρηματοοικονομικούς οργανισμούς και τους αναλυτές τους δεν μπόρεσαν να διαγνώσουν τη φούσκα αυτή με αποτέλεσμα να οδηγήσουν χρήμα δικό τους αλλά και πελατών τους στην απαξίωση.\nTo FinancialAdvisor.gr φιλοδοξεί με οικονομικές αναλύσεις και μελέτες να βοηθήσει τους ανθρώπους να σκεφτούν με λίγο πιο διευρυμένους ορίζοντες.\nΣτη σημερινή εποχή τα ακίνητα στην Ελλάδα βρίσκονται σε διαρκή πτώση και σε όλο τον κόσμο βρίσκονται στις υψηλότερες τιμές που έχουν ποτέ φτάσει.\nΤαυτόχρονα όμως παγκοσμίως η απόδοση του χρήματος μέσω των κρατικών ομολόγων είναι από μηδενική έως και αρνητική (πρωτόγνωρο πράγμα) και ο δανεισμός πλέον πάμφθηνος.\nΗ Ελλάδα δυστυχώς έχει καταντήσει μια μοναδική περίπτωση που χρήζει χωριστής ανάλυσης. Παρόλ’ αυτά και διεθνώς η κατάσταση είναι πρωτόγνωρη και για αυτούς ακριβώς τους λόγους η οποιαδήποτε κίνηση στον τομέα των ακινήτων απαιτεί την οικονομική συμβουλή από ειδικούς, όπως από εμάς στο FinancialAdvisor.gr.\nΕίναι ακόμη τα Ακίνητα μια καλή Επένδυση;\nΗ λογική της χρυσής επένδυσης στα ακίνητα που πήγαινε σε μερικές χώρες – όπως η Ελλάδα – από πάππο προς πάππο είναι γενικά σωστή.\nΈχουμε ακούσει πολλούς να λένε «Αχ, να είχε αγοράσει τότε ο παππούς μου εκείνη την έκταση σε εκείνη την περιοχή, ζάπλουτοι θα ήμασταν τώρα».\nΓιατί όμως να συμβαίνει αυτό κι εν τέλει ο κάθε παππούς και προπαππούς να μπορούσε να μας καταστήσει πλούσιους σήμερα;\nΗ άνοδος των τιμών των ακινήτων σχετίζεται με δύο βασικούς παράγοντες:\n· Ο ένας είναι η δημογραφική εξέλιξη.\n· Ο άλλος είναι ο πληθωρισμός.\nΑύξηση πληθυσμού και αξία ακινήτων\nΌταν οι παππούδες μας κάνανε από τέσσερα-πέντε παιδιά ο καθένας και τα παιδιά τους κάνανε κι αυτά έστω δύο παιδιά, λογικό ήταν με την αύξηση του πληθυσμού να υπάρχει περισσότερη ζήτηση για να εξασφαλίσει ο καθένας το σπιτάκι του.\nΑυτό βέβαια συνδυάστηκε και με την αστυφιλία, οπότε η αξία του χώρου στις πόλεις αυξήθηκε και με έναν ρυθμό παραπάνω, γιατί δεν ήταν μόνο οι περισσότεροι άνθρωποι που ζητούσαν να μείνουν κάπου, αλλά κι αυτό το κάπου ήταν κάτι συγκεκριμένο, δηλαδή μεγάλες πόλεις.\nΌπως ξέρουμε απ’ τα οικονομικά πολλοί άνθρωποι για λίγο χώρο μας κάνει ένα μείγμα ό,τι πρέπει για εκτίναξη των τιμών των ακινήτων. Αυτά γίνανε βέβαια ως τώρα, αλλά πιθανώς δεν θα συνεχίσουν να συμβαίνουν τον ίδιο βαθμό και στο μέλλον.\nΟ λόγος είναι ότι ήδη σε αρκετές χώρες του δυτικού κόσμου, μεταξύ των οποίων και στην Ελλάδα, υπάρχει ήδη μείωση πληθυσμού, ενώ και σε άλλες που δεν παρατηρείται ακόμη μείωση, έχει ήδη ξεκινήσει η γήρανση.\nΠληθωρισμός και αξία ακινήτων\nΠληθωρισμός είναι η αύξηση των τιμών των αγαθών. Αύξηση τιμών αγαθών έχουμε ως επί το πλείστον όταν κυκλοφορεί περισσότερο χρήμα (τουλάχιστον σε σχέση με πριν).\nΜπορεί βέβαια να έχουμε κι όταν ο φοροεισπράκτοράς σου που λέγεται Ελληνικό κράτος που βρίσκεται σε ανάγκη και βάζει όπου βρει φόρους (βλέπε κρίση Ελλάδος 2010) ή κι όταν έχουμε ολιγοπωλιακές ή μονοπωλιακές καταστάσεις οπότε οι τιμές ανεβαίνουν για άλλους λόγους.\nΩστόσο οι καταστάσεις αυτές δεν μπορούν να κρατήσουν επί μακρόν κι ο βασικότερος λόγος της ανόδου των τιμών είναι η μεγαλύτερη κυκλοφορία χρήματος.\nΑυτή μπορεί να είναι καλή από τη μια πλευρά αν παράγονται περισσότερα αγαθά οπότε παράγεται και περισσότερος πλούτος και κυκλοφορεί περισσότερο χρήμα.\nΜπορεί όμως να είναι και κακή αν οι κυβερνήσεις απλώς τυπώνουν περισσότερο χρήμα χωρίς όμως να παράγει η οικονομία κάτι περισσότερο, οπότε εκεί μας δουλεύουν κανονικότατα κι όποιος είναι έξυπνος τρέχει να αγοράσει συνάλλαγμα για να διασφαλιστεί από το πολύ «χαρτί»-νόμισμα που κυκλοφορεί και στο τέλος δεν έχει αξία.\nΤι αξία θα είχε ένα εκατομμύριο αν αυτό απαιτούνταν για ένα ψωμί; Αξία δεν είναι η τιμή, αλλά το τι χρειάζεται να ανταλλάξεις για να πάρεις ένα αγαθό.\nΈτσι λοιπόν η αύξηση του πληθυσμού από τη μια πλευρά και η αύξηση του κυκλοφορούντος χρήματος από την άλλη, οδηγούσαν έως τώρα τα ακίνητα σε καλές αποδόσεις στη διεθνή αγορά.\nΒέβαια να μη παραγνωρίζουμε ότι έχουν αποτελέσει ως φούσκα και αφορμή μεγάλων οικονομικών καταστροφών, όπως εξάλλου και η τελευταία παγκόσμια κρίση του 2008, που ξεκίνησε από τα ακίνητα της Αμερικής.\nΣύγχρονες Εξελίξεις στα Ακίνητα (2017-2018)\nΟι προοπτικές που ανοίγονται αποτελούν αντικείμενο εκτενών αναλύσεων, γιατί τα μελλοντικά δεδομένα δεν είναι απαραιτήτως ίδια με τα παλιά.\nΓια παράδειγμα, μεγάλο μέρος του δυτικού κόσμου μαστίζεται ήδη από υπογεννητικότητα, επομένως εκλείπει ο παράγοντας της αύξησης του πληθυσμού.\nΕπίσης, ο πληθωρισμός τα τελευταία χρόνια δείχνει ελεγχόμενος και μάλιστα στη ζώνη του ευρώ αποτελεί και το βασικό κριτήριο των νομισματικών αποφάσεων, επομένως τουλάχιστον στην ευρωζώνη εκλείπει κι αυτός ο παράγοντας.\nΗ δε ανάπτυξη στον δυτικό κόσμο φαίνεται όλο και πιο αναιμική, οπότε κι από αυτόν τον παράγοντα δεν περιμένουμε έντονα θετικές επιδράσεις στις τιμές.\nΣτόχος μας στο FinancialAdvisor.gr είναι η κατά το δυνατόν ενδελεχέστερη ανάλυση των δεδομένων, ώστε ο επενδυτής πελάτης να κρίνει με βάση τεκμηριωμένες μελέτες κι όχι με βάση αυτά που έμαθε από πάππο προς πάππο.\nΔιεθνείς Περιπτώσεις με Μεγάλη Πτώση στα Ακίνητα\n(όχι από Ελλάδα που τα ξέρουμε από πρώτο χέρι)\nΩς τώρα γνωρίζουμε ότι τα ακίνητα είναι μια καλή επένδυση. Τί θα απαντούσαμε όμως αν μας έλεγε κάποιος ότι όχι μόνο δεν είναι καλή επένδυση, αλλά μπορείς να χάσεις μέχρι και το 90% της αξίας που επενδύεις;\nΑυτό το απίστευτο φαινόμενο έχει ήδη συμβεί και διεθνώς. Δεν έχει γίνει στη λιμοκτονούσα Ρουάντα, ούτε στο σπαρασσόμενο από εμφύλιο πόλεμο Σουδάν, ούτε στην άλλοτε χρεοκοπημένη Αργεντινή.\nΈγινε στην Ιαπωνία. Έχει αρχίσει από τα τέλη της δεκαετίας του 80 και βοηθούσης της παγκόσμιας κρίσης του 2008 ακόμη συνεχίζεται.\nΗ αιτία είναι κατά τους περισσότερους έγκριτους αναλυτές το δημογραφικό της πρόβλημα. Όποιον παγκόσμιο πίνακα με γήρανση και υπογεννητικότητα και να ψάξει κανείς, θα βρει την Ιαπωνία να φιγουράρει στις πρώτες θέσεις. Στη Wikipedia αναφέρεται ότι ο πληθυσμός της Ιαπωνίας άρχισε να μειώνεται το 2005.\nΗ γήρανση και μόνο του πληθυσμού της χώρας έχει οδηγήσει σε εξαιρετικά ασθενική οικονομική ανάπτυξη και σε ιλιγγιώδη πτώση των τιμών των ακινήτων. Στις καλές περιοχές οι τιμές βρίσκονται από το 1% ως και το 10% των τιμών της παλιάς ένδοξης εποχής. Γενικά πάντως και σε μέσο όρο η πτώση εκτιμάται πάνω από 50%.\nΠάντως ακόμη και σήμερα το Τόκυο είναι από τις πιο ακριβές πόλεις στον κόσμο. Αυτό σχετίζεται και με την ανατίμηση του νομίσματος της Ιαπωνίας τα τελευταία 30 χρόνια.\nΔηλαδή ναι μεν υπήρξε πτώση κατά 50% στο εγχώριο νόμισμα, το γεν, αλλά οι τιμές των ιαπωνικών ακινήτων τότε σε δολάριο και σήμερα πάλι σε δολάριο δεν εμφανίζουν τέτοια μεγάλη πτώση.\nΠαρ’ όλα αυτά τα ακίνητα κόντεψαν να καταστρέψουν το τραπεζικό σύστημα της χώρας κι άφησαν ένα τεράστιο κρατικό χρέος μέσω των διασώσεων των τραπεζών που είναι μεγαλύτερο κι απ’ της Ελλάδας (ωστόσο αυτοεξυπηρετούμενο, ενώ της Ελλάδας όχι).\nΑυτά λοιπόν συνέβησαν στην Ιαπωνία. Δεν ήταν η πρώτη φορά που φούσκωσαν υπερβολικά οι τιμές ακινήτων, ωστόσο ήταν η πρώτη και μοναδική ως τώρα φορά που η πτώση κρατάει τόσα πολλά χρόνια. Κάποτε θα ανέβουν οι τιμές αλλά είναι ήδη αργά για τους επενδυτές εκείνους μου αγόρασαν στα υψηλά επίπεδα.\nΚάποτε στην Ιαπωνία οι τιμές έφθαναν μέχρι και το 1.000.000 δολάρια το τετραγωνικό μέτρο να πωλούνται στις καλές περιοχές. Και κάποιοι λέγαν με περηφάνια ότι μόνο το αυτοκρατορικό παλάτι άξιζε περισσότερο από ό,τι η πολιτεία της Καλιφόρνια στην Αμερική.\nΗ Καλιφόρνια όμως με τις εταιρείες τεχνολογίας στη Σίλικον Βάλλεϋ, το Χόλιγουντ, τα ξακουστά πανεπιστήμια (Berkeley, Stanford, UCLA, Caltech και άλλα πολλά) παρήγαγε αγαθά που τα ζητούσε όλος ο κόσμος.\nΤα χώματα του αυτοκρατορικού παλατιού όμως και τα τούβλα των διαμερισμάτων του Τόκυο δεν παρήγαγαν κάτι.\nΑυτά για να μη ξεχνάμε ότι όταν αγοράζουμε ένα μέρος πρέπει αυτό να μπορεί να μας δώσει κάτι τις ως αντάλλαγμα πίσω. Μπορεί εμείς να αγοράζουμε σε μια λογική τιμή όπως μας φαίνεται, τόσο όσο αγοράζουν και οι άλλοι, αλλά έτσι δεν αγόρασαν οι Ιάπωνες κάποτε και τελικά την πάθανε;\nΟ ρόλος του FinancialAdvisor.gr είναι να παρέχει οικονομικές συμβουλές που να διευρύνουν τους ορίζοντες των πελατών-επενδυτών έτσι ώστε οι οικονομικές τους κινήσεις να συνάδουν με τις πραγματικές τους επιθυμίες αλλά και τις δυνατότητές τους.\nΑναγνωρίζουμε ότι δεν μπορούμε να βλέπουμε όλες τις οικονομικές μας κινήσεις στενά «οικονομίστικα» με ένα κομπιουτεράκι στο χέρι. Ιδίως η απόκτηση σπιτιού είναι μια αρκετά «ιερή» κίνηση αγοράς, όπου δηλαδή χωρά πολύ συναίσθημα.\nΒέβαια από τη συναισθηματική ανάγκη του να αποκτήσει κάποιος το σπίτι του, μέχρι το να πληρώσει απίστευτα ποσά, όπως ο συμπαθέστατος Ιάπωνας καταναλωτής, που σημειωτέον δεν πίστευε ότι πληρώνει πολλά, υπάρχει μια απόσταση που αξίζει να την αναλύσουμε διεξοδικά πριν προβούμε σε οποιαδήποτε κίνηση.\nΜελλοντικοί Κίνδυνοι στα Ακίνητα\nΟι παράγοντες που μπορούν να διαμορφώσουν θετικά τις τιμές των ακινήτων είναι κυρίως:\ni. η αύξηση του πληθυσμού, οπότε όλο και περισσότεροι άνθρωποι ανταγωνίζονται για λίγο χώρο\nii. η ευρύτερη οικονομική ανάπτυξη που μας κάνει όλους έστω και λίγο πιο πλούσιους από τους παππούδες μας, οπότε και τα ακίνητα των παππούδων μας αλλά και τα υπόλοιπα αποκτούν αντανακλαστικά περισσότερη αξία και\niii. το τύπωμα του χρήματος ή «εκτυπωτικός πληθωρισμός» που συμβαίνει όταν οι κυβερνήσεις κατά καιρούς δουλεύουν τους ψηφοφόρους τους μοιράζοντας περισσότερα χρήματα, χωρίς όμως να έχει αυξηθεί αντίστοιχα και η οικονομική παραγωγή (επομένως πληθωριστικά χρήματα, χωρίς αξία).\nΌλο αυτό το χρήμα, που είναι χαρτί βέβαια, επιδρά θετικότατα στα ακίνητα, γιατί είτε ο μέσος μισθός είναι 100 δραχμές είτε 100.000 δραχμές, ο αγοραστής ακινήτου θα πληρώσει όσο αντέχει και όσο νομίζει ότι αξίζει το μικρό κομμάτι γης που θα αγοράσει.\nΝαι, αλλά ενδιάμεσα, η τιμή ακινήτου που παλιά έβγαινε με βάση το μισθό των 100 δραχμών έχει εκτοξευτεί στα επίπεδα του νέου μισθού των 100.000 δραχμών. Δηλαδή χάνουν όποιοι κράτησαν τα λεφτά τους και κερδίζουν αυτοί που κατείχαν αξίες μέσα στην οικονομία (ακίνητα κι επιχειρήσεις).\nΚατ’ ουσίαν δεν κερδίζουν τόσο τα ακίνητα όσο χάνει αξία το χρήμα. Το αποτέλεσμα όμως είναι το ίδιο.\nΤι μπορεί να συμβεί όμως όταν οι τρείς βασικοί παράγοντες λειτουργούν αντίστροφα;\nΟι παππούδες θα τα χάνανε γιατί οι παλιοί κανόνες δεν θα είχαν ισχύ. Περίπου αυτό που έχει συμβεί και στην Ελλάδα τα τελευταία χρόνια. Ας το δούμε με λεπτομέρειες:\nΚατ’ αρχήν με την υπογεννητικότητα από την οποία μαστίζεται το μεγαλύτερο μέρος του δυτικού κόσμου, δύσκολα περιμένουμε αύξηση πληθυσμού. Βασικά οι αναλύσεις δείχνουν ότι σε κάποιες δεκαετίες ο πληθυσμός θα είναι αρκετά μικρότερος.\nΑς σκεφτούμε λοιπόν μια πόλη όπως η Θεσσαλονίκη με έναν πληθυσμό κοντά στο 1.000.000 να βλέπει μείωση πληθυσμού. Σε δέκα χρόνια στους 850.000, σε είκοσι χρόνια στους 650.000 και σε τριάντα χρόνια ας πούμε στους 400.000 κατοίκους.\nΑς υποθέσουμε τώρα ότι δε χτίζεται τίποτα απολύτως για να περιορίσουμε τον παράγοντα της αύξησης του διαθέσιμου προϊόντος.\nΛοιπόν και πάλι θα έχει πολύ προσφερόμενο προϊόν ακινήτων για λιγότερους κατοίκους και όπως λένε οι κανόνες όπου υπάρχει πολλή προσφορά και λίγη ζήτηση διαπιστώνουμε πτώση των τιμών.\nΓια να κάνουμε πιο ακραίο το παράδειγμα ας θέσουμε μια φανταστική εικόνα. Να είναι κάποιος μόνος του στη Νέα Υόρκη, να περπατά σε απόλυτη ησυχία στην πέμπτη λεωφόρο και να έρχεται το τζίνι και να του λέει: «Το όνειρό σου έγινε πραγματικότητα, έχεις όλα τα ακίνητα της Νέας Υόρκης δικά σου, απλώς θα είσαι μόνος». Νομίζουμε ότι θα αντάλλασσε εύκολα όχι μόνο τα ακίνητα της Νέας Υόρκης αλλά και τον πλούτο όλου του κόσμου για λίγη ανθρώπινη συντροφιά.\nΗ υπογεννητικότητα όμως και η μείωση πληθυσμού σχετίζονται και με την υγιή οικονομική ανάπτυξη. Υγιή ανάπτυξη εδώ εννοούμε απλώς την παραγωγή αγαθών και υπηρεσιών.\nΒασικά η παραγωγή αγαθών και υπηρεσιών χρειάζεται πρώτον παραγωγούς και δεύτερον καταναλωτές. Οι παραγωγοί γενικά υπάρχουν κυρίως λόγω της ραγδαίας επιστημονικής και τεχνολογικής ανάπτυξης της ίδιας της ανθρωπότητας.\nΑπό ό,τι φαίνεται μπορεί να παραχθεί πλέον απίστευτη ποσότητα πάρα πολλών ποιοτικών προϊόντων. Το πρόβλημα με την υπογεννητικότητα έγκειται στο ότι αν δεν έχεις καταναλωτές πολύ απλά δεν θα τα παράξεις.\nΌταν οι παραγωγοί δεν έχουν καταναλωτές, πολύ απλά δεν παράγουν. Μείωση παραγωγής αγαθών και υπηρεσιών ίσον μείωση οικονομικού πλούτου. Τα προβλήματα αυτά με την υπογεννητικότητα και την αναιμική οικονομική ανάπτυξη τα έχουμε ήδη δει στην Ιαπωνία τις τελευταίες δεκαετίες, όπου τελικά τα ακίνητα βρίσκονται 27 χρόνια μετά την έναρξη της κρίσης τους στη μισή τιμή.\nΕδώ κρατάμε ότι ο παράγοντας της οικονομικής ανάπτυξης φαίνεται να λειτουργεί ασθενικά στα επόμενα χρόνια βοηθούσης της υπογεννητικότητας. Έτσι κι ο δεύτερος κανόνας της οικονομικής ανάπτυξης που έβλεπε ο παππούς επί πολλές δεκαετίες άρχισε να ξεθωριάζει τώρα τελευταία.\nΟ τρίτος παράγοντας του τυπώματος χρήματος είναι κάτι το οποίο υποτίθεται ότι τις τελευταίες δεκαετίες το είχαμε ξεπεράσει τουλάχιστον στο δυτικό κόσμο.\nΕίχαμε μάθει ότι υπάρχουν κάποια σταθερά νομίσματα όπως το αμερικάνικο δολάριο, το γερμανικό μάρκο, το ιαπωνικό γεν κλπ.\nΤα νομίσματα αυτά ήταν σταθερά γιατί οι χώρες από πίσω κρατούσαν σε σχετικά καλή ισορροπία τα οικονομικά τους και δε δημιουργούσαν ελλείμματα, δηλαδή να μοιράζουν χρήμα παραπάνω από ό,τι πραγματικά άξιζαν στους πολίτες τους.\nΤη χαρά τους λοιπόν με τα ακίνητα λοιπόν βρίσκαν οι παππούδες λόγω του τυπώματος χρήματος που γίνεται πάντα αργά και σταδιακά και δεν το καταλαβαίνουμε εύκολα. Και δώσ’ του αυξήσεις επί αυξήσεων.\nΑλλά δεν πήγε κάποιος τότε να πει «Ρε παππού, εντάξει πήρε το διαμέρισμα μια αύξηση από 1.000.0000 δραχμές σε 10.000.000 δραχμές σε λίγα χρόνια, αλλά έχουμε υπολογίσει πόση είναι αυτή η αύξηση σε σκληρό νόμισμα, δηλαδή με όρους δολαρίου ή μάρκου;» Μούγκα ο παππούς.\nΚαταληκτικά μπορούμε να συμπεράνουμε ότι οι κανόνες της αύξησης του πληθυσμού, της υγιούς οικονομικής ανάπτυξης, αλλά και του τυπώματος χρήματος δεν είναι οι ίδιοι όπως παλιά.\nΕμείς οφείλουμε να σκεφτόμαστε πάντα με βάση τις νέες εξελίξεις και πραγματικά να μελετάμε κι αναλύουμε όλα τα τελευταία δεδομένα, χωρίς να επηρεαζόμαστε από τους παλιούς κανόνες του παππού που απλώς αφορούσαν μιαν άλλη εποχή.\nΤο FinancialAdvisor.gr μελετά διάφορες έρευνες, βρίσκει στοιχεία από πολλές πηγές και κάνει αναλύσεις, έτσι ώστε να προσφέρει την μέγιστη ποιότητα συμβουλών στον τομέα των ακινήτων και σε παρεμφερείς τομείς της οικονομικής συμβουλευτικής.\nEίναι ένα τρίτο μάτι το οποίο θα σας πει αντικειμενικά τη γνώμη του για να μπορέσετε να λάβετε την καλύτερη δυνατή απόφαση.\nΟπότε το FinancialAdvisor.gr λειτουργεί και ως σύμβουλος ακινήτων. Μπορείτε να επικοινωνήσετε μαζί μας στο 210-9506692 ή μέσω email στο [email protected].\n- Επενδύσεις σε Ακίνητα;\n– Οι μεγαλύτεροι επενδυτές ακινήτων είναι πρώτα Επιχειρηματίες.\nΔείτε τη νέα μας Πλατφόρμα Επενδυτικής Αυτοβελτίωσης


Προσφορές για Στρατιωτικούς-Το Ελληνικό ΠΝ μπλοκάρει τους σχεδιασμούς της Άγκυρας: «Οι φρεγάτες κυνηγούν παντού το Barbaros»\nΤο Ελληνικό ΠΝ μπλοκάρει τους σχεδιασμούς της Άγκυρας: «Οι φρεγάτες κυνηγούν παντού το Barbaros»\nΣε ετοιμότητα βρίσκεται το ΠΝ ανά πάσα ώρα και στιγμή.\nΗ Ελληνική παρουσία έχει ενοχλήσει τους Τούρκους, που μέσω προπαγανδιστικών άρθρων στα Τουρκικά ΜΜΕ, φωνασκούν ότι τάχα μονάδες επιφανείας του ναυτικού μας έχουν εξαφανιστεί από τον χώρο της δράσης του Barbaros.\nΒέβαια χρειάζεται βούληση και από την Κυβέρνηση, η οποία φαίνεται πως δείχνει μία υποχωρητικότητα σε μία σειρά ζητημάτων.\nΑν κι εφόσον χρειαστεί, η απάντηση του ΠΝ θα είναι καταστροφική για τους Τούρκους.\nΤο έχουμε αποδείξει εξάλλου.\nΜην ξεχνάμε πως στην τραγική νύχτα των Ιμίων, όπως έχουν δηλώσει τα άτομα που έζησαν εκείνες τις στιγμές, μπορούσαμε να καταστρέψουμε το Τουρκικό ΠΝ, όμως η τότε Κυβέρνηση του ΠΑΣΟΚ, επέλεξε να υποχωρήσει και το αποτέλεσμα ήταν να γκριζαριστεί η περιοχή.\nTagged: ΕΛΛΑΔΑ, ΠΟΛΕΜΙΚΟ ΝΑΥΤΙΚΟ, ΤΟΥΡΚΙΑ


Ιταλία: Να επανακτήσουμε όσα μας ανήκουν | AΡΧΕΙΟ ΕΝΘΕΜΑΤΩΝ 2010- 8.5.2016\n13 Νοεμβρίου 2011 1 σχόλιο Χωρίς κατηγορία\nΤώρα λοιπόν που αποδεικνύεται ανίκανος να σφίξει το σχοινί γύρω από το λαιμό της ιταλικής κοινωνίας, που δεν μπορεί να μας στραγγαλίσει γιατί δεν έχει τη δύναμη και την αξιοπιστία, ιδού, εμφανίζονται άξιοι δεσμοφύλακες και παίρνουν σιγά σιγά τη θέση του, γιατί το δικό τους χέρι δεν τρέμει. Υποκινούμενα από έναν Πρόεδρο άκαμπτο μόνο όταν πρόκειται να περισώσει τα συμφέροντα της παγκόσμιας οικονομικής τάξης, τα σκυλιά αλυχτούν, τραβώντας το λουρί που τα κρατάει. Θέλουν να δαγκώσουν τους πιστούς της ανελέητης θεότητας που ονομάζεται Αγορά.\nΜα δεν υπάρχει πια καμιά αγορά στην πραγματικότητα· μόνο ένα πεδίο μάχης. Στη μια πλευρά, ο επιτιθέμενος στρατός των αρπακτικών συγκεντρώνει τη λεία του: ιδιωτικοποιεί υπηρεσίες, απολύει, αυξάνει τις ώρες των απλήρωτων υπερωριών, αρνείται τη σύνταξη σε όλους αυτούς που έχουν κάθε δικαίωμα να την διεκδικούν, εξαλείφει άχρηστα έξοδα όπως η εκπαίδευση και η υγεία. Απέναντι, στην άλλη πλευρά, παραταγμένα τα άτακτα στρατεύματα των εργαζομένων, ένας στρατός που απαρτίζεται πια από επισφαλείς φτωχούς χωρίς ελπίδα, υποχωρεί βγάζοντας κραυγές που υπόσχονται μια εκδίκηση που δεν πρόκειται να ’ρθει, χάνοντας μέρα με τη μέρα τα λιγοστά του περιουσιακά του στοιχεία, όσα χρήματα έχει βάλει στην άκρη, τη δουλειά του, την ελπίδα να μορφώσει τα παιδιά του.\nΤα συνδικάτα εξαγγέλλουν απεργίες. Για πολλοστή φορά θα βγούμε στο δρόμο κρατώντας πανό που λένε: –Διεκδικούμε το τάδε, διεκδικούμε το δείνα. Και ποιος νοιάζεται, λένε τα ρετιρέ των πολυκατοικιών, ούτως ή άλλως δεν χρειαζόμαστε πια τις υπηρεσίες τους γιατί τους έχουμε αντικαταστήσει, έναν προς έναν, με σκλάβους που δεν μπορούν να απεργήσουν.\nΘα διαδηλώσουμε ειρηνικά στους δρόμους των πόλεων. Και ποιος νοιάζεται, αφού έχουμε ήδη χάσει το λογαριασμό με τις διαδηλώσεις σας που δεν έχουν καταφέρει να αλλάξουν τίποτα, αφού η δημοκρατία δεν υπάρχει πια, κι εσείς είστε οι μόνοι που πιστεύετε ακόμα σ’ αυτή.\nΚαλά λοιπόν, θα βάλουμε φωτιά στα αυτοκίνητα και θα εφορμήσουμε στις τράπεζες! Και ποιος νοιάζεται, αφού τα αυτοκίνητα που θα βρείτε στο δρόμο είναι των συναδέλφων σας, ενώ στις τράπεζες δεν υπάρχει τίποτα το αξιοπρόσεκτο: η εξουσία βρίσκεται στα καλώδια που συνδέουν τα κομπιούτερ όλου του πλανήτη.\nΕτοιμάζεται μια νέα διαδήλωση για τις 11 του Νοέμβρη. Τι θα κάνουμε;\nΔεν έχει κοπάσει ακόμα ο αχός της σύγκρουσης της 15ης Οκτωβρίου ανάμεσα στους βίαιους εμπρηστές που έκαψαν αυτοκίνητα και στους ειρηνικούς δημοκρατικούς πολίτες, που σκέφτονται αλλιώς — και ήδη υπόσχονται ομάδες τήρησης της τάξης για να προστατευτούν οι πορείες. Μοιάζει με κήρυξη εμφύλιου πολέμου. Από τη στιγμή που είμαστε ανίκανοι να ανακόψουμε την επιδρομή των αρπακτικών της οικονομίας, ας παίξουμε λίγο ξύλο μεταξύ μας, για να ξεδώσουμε.\nΟι καλύτεροι θα ανταμειφθούν μετά με μια θέση στο Κοινοβούλιο. Αλλά θα υπάρχει ακόμα Κοινοβούλιο σ’ έναν χρόνο; Κι υπάρχει ακόμα κανείς που να πιστεύει πραγματικά ότι όσοι βρίσκονται στη Βουλή μπορούν να κάνουν κάτι παραπάνω από το να σιγοντάρουν τους δεσμοφύλακες, που εκτελούν την ετυμηγορία των αρπακτικών;\nΚαι οι κακοί; Οι κακοί θα γλείφουν τις πληγές τους, γιατί είναι φτιαγμένοι για να μεμψιμοιρούν. Σπάνε καμιά βιτρίνα, πετάνε καμιά αυτοσχέδια βόμβα μολότοφ σε κάνα κακομοίρη όπως οι ίδιοι, υψώνουν με φανατισμό τη γροθιά τους στον αέρα και μετά γυρνάνε σπίτι, την παίζουνε κι αρχίζουν την γκρίνια γιατί οι άλλοι δεν τους καταλαβαίνουν.\nΤι πρέπει να δείξουμε στις 11 Νοέμβρη; Δεν υπάρχει τίποτα να δείξουμε και κανένας για να του δείξουμε κάτι. Αντιθέτως, πρέπει να ξεκινήσουμε τη δράση για να επανακτήσουμε αυτά που μας έχουν πάρει.\nΠρώτα απ’ όλα, πρέπει να καταφέρουμε να επικοινωνήσουμε με την πλειοψηφία του κόσμου, αυτούς που δεν έρχονται στις διαδηλώσεις και πάνε στο σουπερμάρκετ, στο σινεμά, στο θέατρο, στη λειτουργία, στο σχολείο, στην τράπεζα, ανήσυχοι και κάπως λυπημένοι.\nΣτις 11 του Νοέμβρη πρέπει να πάμε στα σουπερμάρκετ, στα σινεμά, στα θέατρα, στις εκκλησίες, στα σχολεία, στους σιδηροδρομικούς σταθμούς και στις τράπεζες. Να καθίσουμε μαζί με άλλες 20.000 ή 100.000 και ν’ ακούσουμε τα λόγια μιας φτωχής εργάτριας ή ενός ερευνητή που μιλάει για τα δίκια των αδικημένων, όλων αυτών που τους εκμεταλλεύονται. Και κάθε φράση θα πρέπει να την επαναλαμβάνουμε με δυνατή φωνή μαζί με άλλους χίλιους, ένα ανθρώπινο μεγάφωνο που εξαπλώνεται παντού, ξέροντας ότι σε μια άλλη τράπεζα, σε ένα άλλο σουπερμάρκετ συμβαίνει το ίδιο.\nΠρέπει να μπούμε στο σουπερμάρκετ, να πάρουμε ό,τι χρειαζόμαστε και μετά να πάμε στο ταμείο, λέγοντας ευγενικά στην ταμία: –Δεσποινίς, διαβάστε αυτό το φυλλάδιο. Και το φυλλάδιο, που θα επιγράφεται ΚΑΡΤΑ ΨΩΜΙΟΥ, θα έχει γραμμένο το όνομα, το επώνυμο και τη διεύθυνσή μας. Κι από κάτω θα λέει: «Δεδομένου ότι δεν έχω πια τα μέσα για να ζήσω εμένα και την οικογένειά μου, παρακαλώ δεχθείτε αυτό το έγγραφο σαν εγγύηση για το ότι θα πληρώσω μόλις η Κεντρική Ευρωπαϊκή Τράπεζα εξασφαλίσει ένα επαρκές εισόδημα διαβίωσης σε όλους όσους το έχουν ανάγκη».\nΠρέπει να πάμε στα πολυτελή εστιατόρια, να κάτσουμε να φάμε με την ησυχία μας και στο τέλος να αφήσουμε στο τραπέζι πέντε ευρώ και μια Κάρτα Ψωμιού με το όνομα, το επώνυμο και τη διεύθυνσή μας, μαζί με την υπόσχεση ότι θα πληρώσουμε μόλις αποκτήσουμε ένα εισόδημα που θα μας το επιτρέπει.\nΠρέπει να πάμε στις τελετές έναρξης του ακαδημαϊκού έτους, στις συνελεύσεις του δημοτικού συμβουλίου, στις συνεδριάσεις του διοικητικού συμβουλίου της των τραπεζών και των επιχειρήσεων και να δηλώσουμε ότι όσο δεν αποστασιοποιούνται από τη διαταγή εξόντωσης που προέρχεται από την Κεντρική Τράπεζα, δεν τους επιτρέπουμε να δρουν, να νομοθετούν, να συνεισφέρουν στο έγκλημα.\nΠρέπει να ανοίξουμε την πόρτα ενός άδειου κτιρίου, ιδιοκτησίας του Βατικανού ή μιας ασφαλιστικής εταιρείας, να μπούμε μέσα και να το παραδώσουμε στην ολοένα αυξανόμενη μάζα αυτών που δεν έχουν σπίτι.\nΠρέπει να καταλάβουμε τους δρόμους, να στρώσουμε καταμεσίς μεγάλα τραπέζια και να οργανώσουμε λαϊκά συσσίτια, όπου ο καθένας πληρώνει το φαγητό του με όσα μπορεί. Το να τρώμε όλοι μαζί κοστίζει λιγότερο και επανενεργοποιεί τις αγκυλωμένες δομές αλληλεγγύης.\nΕμείς δεν θέλουμε τον πόλεμο, ωστόσο μας τον έχουν κηρύξει. Δεν θα πολεμήσουμε στον πόλεμό τους, γιατί θα χάσουμε. Θα ζήσουμε όπως πρέπει να ζουν οι άνθρωποι, ίσοι και ελεύθεροι. Και αν νόμοι, κόμματα και κοινοβούλια θέλουν να μας κάνουν να υποκύψουμε στον εκβιασμό των αρπακτικών, εμείς δεν θα υπακούσουμε σε νόμους, κόμματα και κοινοβούλια. Προσπαθούν να μας μεταμορφώσουν σε σκλάβους, να μας στερήσουν την αξιοπρέπεια και τη συνείδηση. Κι είναι καλό να το ξέρουμε αυτό: είναι έτοιμοι να σκοτώσουν, αν οι σκλάβοι σταματήσουν να παραπονιούνται και επαναστατήσουν με ευφυή και αλληλέγγυο τρόπο. Θα σκοτώσουν επειδή ο θεός-Αγορά είναι, γι’ αυτούς, πιο σημαντικός από την ανθρώπινη ζωή.\nΠεριφρονούμε τη ναζιστοειδή ιδέα του υπερανθρώπου που ασπάζονται όλοι εκείνοι που μας ενθαρρύνουν να δεχτούμε το οικονομικό ρίσκο και τον ανταγωνισμό, πρέπει όμως να μάθουμε, με ταπεινοφροσύνη, να διακινδυνεύουμε τη ζωή μας αν αυτό που διακυβεύεται είναι η αξιοπρέπειά μας ως ανθρώπων και εργαζομένων. Γιατί όποιος πιστεύει ότι είναι καλύτερο να ζήσει σα σκλάβος παρά να διακινδυνεύσει να πεθάνει, θα ζήσει σα σκλάβος και θα πεθάνει σα σκλάβος.\nΙΤΑΛΙΑ ΚΙΝΗΜΑΤΑ ΚΟΙΝΩΝΙΚΗ ΑΛΛΗΛΕΓΓΥΗ ΜΠΕΡΛΟΥΣΚΟΝΙ\n← Πού βρίσκεται η Αριστερά την ώρα της οικονομικής θύελλας;\nΜια σκέψη σχετικά μέ το “Ιταλία: Να επανακτήσουμε όσα μας ανήκουν”\nΠίνγκμπακ: Ιταλία: Να επανακτήσουμε όσα μας ανήκουν… | ...από την Κερατέα ...για την Κερατέα


Νέος επικεφαλής ορίστηκε ο Χακάν Ατίλα, πρώην αναπληρωτής γενικός διευθυντής της Τουρκικής κρατικής τράπεζας Halkbank. Ο Ατίλα είχε συλληφθεί τον περασμένο Μάρτιο από τις αμερικανικές αρχές και φυλακίστηκε στις ΗΠΑ με την κατηγορία ότι ο ρόλος του ως νουμερο 2 στην τράπεζα ήταν κομβικός για την παράκαμψη των κυρώσεων εναντίον του Ιράν. Ο ίδιος υποστηρίζει ότι είναι αθώος, ενώ η έφεσή του εκκρεμεί στα αμερικανικά δικαστήρια.\nΟ Ερντογάν έχει χαρακτηρίσει τη δίωξη του Χακάν Ατίλα ως πολιτικό μασκαραλίκι που έχει ενορχηστρωθεί από τους Γκιουλενιστές. Ο ΥΠΟΙΚ και γαμπρός του Τούρκου προέδρου ανακοίνωσε το διορισμό του Ατίλα ως επικεφαλής του Χρηματιστηρίου της Κωνσταντινούπολης αναφερόμενος στην «ταλαιπωρία» που έχει υποστεί.


Τρίτη, 11 Αύγουστος 2020 19:53\nΒίκυ Καραντζαβέλου - 02 Δεκέμβριος 2019, 14:46\nΠλήρης ανακαίνιση όλων των δωματίων του ξενοδοχείου, δημιουργία του ολοκαίνουριου Mint Bar και ολοκλήρωση της αναβάθμισης και των υπόλοιπων κοινόχρηστων χώρων.\nΗ Louis Hotels αναγνωρίζοντας το κύρος και τις αξίες που για 100 χρόνια ακριβώς θεμελίωσε στον τομέα της φιλοξενίας η διεθνής αλυσίδα Hilton, ανακοινώνει τη μετονομασία του ξενοδοχείου Hilton Park σε Hilton Nicosia. Το εμβληματικό ξενοδοχείο της πρωτεύουσας παίρνει το νέο του όνομα ως το μοναδικό Hilton στην Κύπρο.\nΑναφερόμενος στη μετονομασία του ξενοδοχείου ο κ. Ιάσωνας Περδίος, διευθύνων σύμβουλος της Louis Hotels σημείωσε: “Είμαστε περήφανοι που το ξενοδοχείο σαν το μοναδικό Hilton στην Κύπρο θα φέρει και την αντίστοιχη ονομασία. Προσφέροντας τις καλύτερες υπηρεσίες στους επισκέπτες του, το Hilton Nicosia βρίσκεται στην κορυφή της φιλοξενίας σφραγίζοντας την κοινωνική και επιχειρηματική ζωή της Λευκωσίας αποτελώντας παράλληλα την καλύτερη επιλογή διαμονής στην πρωτεύουσα”.\n02 Δεκέμβριος 2019, 14:46 | Ετικέτες: Hilton Park, Hilton Nicosia, ξενοδοχεία, Louis Hotels,


Τι να προσέξεις για να είσαι σίγουρη ότι πλένεις σωστά το πρόσωπο σου\n10 Φεβρουαρίου 2019 11:24\nΜπορεί να πλένεις το πρόσωπο σου τακτικά κάθε βράδυ προσεκτικά και σχολαστικά. Από βιασύνη ή και περιορισμένο χρόνο ίσως όμως κάνεις κάποια πράγματα λάθος από συνήθεια και δεν είσαι η μόνη.\nΓράφει η Χριστίνα Σαράντη\nΌλες οι γυναίκες πρέπει να είναι ιδιαίτερα σχολαστικές στο πλύσιμο του προσώπου τους και να βεβαιωθούν πως πραγματικά τα κάνουν όλα σωστά. Άλλωστε όλη η ομορφιά του προσώπου βασίζεται σε αυτό.\nΤα 7 πράγματα που πρέπει να προσέξεις να είσαι σίγουρη ότι πλένεις σωστά το πρόσωπο σου:\nΟι ειδικοί λένε ότι στην κορυφή βρίσκεται το λάθος προϊόν. Δεν χρειάζεται να κοκκινίσεις το πρόσωπο σου για να κάνεις ένα σωστό καθαρισμό. Αυτό πολύ απλά θα κάνει κακό στο ευαίσθητο δέρμα του προσώπου σου. Χρειάζεσαι ένα απαλό προϊόν για αυτή τη δουλειά και αυτός που θα στο υποδείξει είναι ο δερματολόγος σου\nΧρησιμοποιείς βρώμικα χέρια…\nΜπορεί να κάνεις το ντεμακιγιάζ του προσώπου σου απευθείας μόλις γυρνάς στο σπίτι. Αυτό είναι λάθος. Ακόμα και αν σαπουνίσεις το πρόσωπο σου με το ειδικό σαπούνι, το πρώτο πράγμα που πρέπει να κάνεις είναι να πλύνεις πολύ καλά τα χέρια σου με χλιαρό νερό ώστε να φύγουν όλα τα μικρόβια\nΠρόσεχε την πετσέτα σου…\nΣιγουρέψουν ότι χρησιμοποιείς καθαρή πετσέτα κάθε φορά για να σκουπίσεις το πρόσωπο σου. Ακόμα και το καθαρό σου πρόσωπο να σκουπίσεις σήμερα να είσαι σίγουρη ότι θα μείνει κάποιο υπόλειμμα στην πετσέτα, το οποίο θα πάει στο δέρμα σου αν σκουπιστείς με την ίδια και αύριο. Άρα ουσιαστικά θα επαναφέρεις ότι προσπάθησες να απομακρύνεις\nΜην το παρακάνεις…\nΜια ή δυο φόρες την ημέρα είναι υπέρ αρκετές. Οι παραπάνω φορές θα αφυδατώσουν την επιδερμίδα σου και θα σε οδηγήσουν σε κοκκινίλες\nΤο καθαριστικό προϊόν πρόσωπου που θα επιλέξεις θα είναι σίγουρα το καλύτερο για το δέρμα σου. Πρέπει όμως να είσαι προσεκτική με το ξέπλυμα ώστε να μην αφήσεις υπολείμματα σαπουνάδας. Τα υπολείμματα θα φράξουν τους πόρους της επιδερμίδας και θα δημιουργηθούν ερεθισμοί\nΌχι πολύ ζεστό νερό…\nΘα έχεις ακούσει σίγουρα πως το ζεστό νερό είναι απαραίτητο για να απαλλαγείς από τα μικρόβια ή ότι το κρύο νερό κλείνει τους πόρους . Η αλήθεια είναι ότι θα πρέπει να χρησιμοποιείς χλιαρό νερό. Το πολύ ζεστό θα βλάψει το δέρμα σου , ενώ με το παγωμένο διατρέχεις τον κίνδυνο να μην ξεπλυθείς καλά\nΕίναι καλή ιδέα να αποφεύγεις οτιδήποτε στο πρόσωπο σου αφού πλυθείς. Εκτός αν αποφύγεις να βάλεις την ενυδατική σου κρεμά. Η καλύτερη στιγμή να βάλεις την ενυδατική σου είναι όταν το δέρμα του πρόσωπου σου είναι ακόμα νωπό . Αυτό βελτιστοποιεί την απορρόφηση του προϊόντος ώστε να μπορεί να κάνει καλύτερα τη δουλειά του\nΓιατί σπάνε τα νύχια μας και τι πρέπει να κάνουμε για να σταματήσει να συμβαίνει αυτό


«Δεν περάσαμε καλά»: Η Γερμανού αποκάλυψε το παρασκήνιο της... - Star.gr\nMEDIA Πέμπτη, 7 Απριλίου 2016, 17:45\n«Δεν περάσαμε καλά»: Η Γερμανού αποκάλυψε το παρασκήνιο της συνεργασίας της με την Σπυροπούλου\nΔΕΙΤΕ τι είπε on air η παρουσιάστρια\nΤις δηλώσεις της Κωνσταντίνας Σπυροπούλου σχετικά με την Ναταλία Γερμανού στην εκπομπή «Βράδυ» του Πέτρου Κωστόπουλου σχολίασε η παρουσιάστρια του «Νamaste» on air.\nH Kωνσταντίνα εκτός από το νέο της έρωτα αλλά και τη δικαστική της διαμάχη με τον Γιώργο Λιάγκα αναφέρθηκε και στην συνεργασία της με την Ναταλία λέγοντας χαρακτηριστικά: «Την Ναταλία τη δικαιολογώ πάρα πολύ. Δηλαδή μπορεί εγώ στη θέση της να αντιδρούσα και χειρότερα, γιατί ήμουν υπερβολική σε κάποια σημεία».\nΑπό την πλευρά της η παρουσιάστρια του Epslion ανέφερε στον «αέρα» της εκπομπής της μετά το σχετικό απόσπασμα: «Εκείνη τη χρονιά, την τελευταία που ήμουν στο “Μες στην καλή χαρά”, την πρώτη χρονιά της Κωνσταντίνας, πιστεύω ότι και οι δύο δεν είχαμε περάσει καλά. Ούτε εκείνη είχε περάσει καλά και δεν το λέω για να κάνω την καλή. Ήταν μια δύσκολη χρονιά. Για την Κωνσταντίνα ήταν το ξεκίνημα της. Αισθανόταν, είμαι βέβαιη, ένα εχθρικό περιβάλλον, από όλους μας, την κοιτούσαμε με μισό μάτι και η άμυνα της τής έβγαινε σε συμπεριφορά aggressive (επιθετική). Ο κάθε άνθρωπος αμύνεται με άλλο τρόπο. Όσο εκείνη αμυνόταν επιτιθέμενη, τόσο εμείς... μόνο ο Θέμης ήταν πιο cool και συγκαταβατικός μαζί της και πιο καλόκαρδος. Οι υπόλοιποι ήμασταν, άστα να πάνε. Είχαμε τυπικές σχέσε��ς. Δεν τσακωθήκαμε σε καμία στιγμή της συνεργασίας μας. Τελείωσε η σεζόν απολύτως επαγγελματικά και από τις δυο μας, αλλά ήταν μια δύσκολη χρονιά.»\nΜάλιστα, απάντησε και στην ερώτηση του συνεργάτη της, Κωνσταντίνου Ντάφλου, ο οποίος την ρώτησε το εξής: «Αισθάνθηκες ότι σας επέβαλε κάποιος την παρουσία της Κωνσταντίνας Σπυροπούλου εκείνη τη χρονιά;»\n«Αισθανθήκαμε ότι ήταν ένα πρόσωπο στο οποίο πίστευε πάρα πολύ το κανάλι. Κάθε κανάλι έχει ένα, δύο, τρία πρόσωπα. Είναι μόνο η Κωνσταντίνα; Ο Alpha δεν πιστεύει στην Κατερίνα Καινούργιου σαν νέα παρουσιάστρια; Ο ΑΝΤ1 δεν πιστεύει στον Δημήτρη Ουγγαρέζο; Κάθε κανάλι έχει παρουσιαστές που πιστεύει και τους κρατά σαν αγαπημένα παιδιά, σαν άσσους στο μανίκι και ποντάρει σε αυτούς. Νιώθαμε και ξέραμε ότι ήταν από τα δυνατά χαρτιά του καναλιού, την «έχτιζαν» σαν παρουσιάστρια για να έχουν για το μέλλον» απάντησε η Ναταλία Γερμανού.


Lockdown: Πρώτα αποφάσεις για «Πάσχα στο χωριό» και μετά η εστίαση - Ο.Ε.Β.Ε.Σ. ΣΕΡΡΩΝ\nOn 6 Απριλίου 2021\nΒασική παράμετρος και η κόπωση των πολιτών – Η συζήτηση για τα σχολεία – Επικρατέστερη ημερομηνία για την επιστροφή των μαθητών της Γ’ Λυκείου στα θρανία η 12η Απριλίου\nΝωρίτερα πάντως, μιλώντας στο MEGA ο υφυπουργός παρά τω πρωθυπουργώ, Άκης Σκέρτσος τοποθετήθηκε σχετικά εξηγώντας ότι «είναι νωρίς ακόμη, ας προχωρήσουμε συντεταγμένα και με ασφάλεια στο άνοιγμα που όλοι θέλουμε να γίνει. Να μην έχουμε αύξηση κρουσμάτων, να δώσουμε αναγκαίες ανάσες ελευθερίας σε όλο τον κόσμο που θα συμβάλουν στην αποκλιμάκωση των κρουσμάτων». Πάντως, πρόσθεσε, ο σχεδιασμός είναι από αρχές Μαΐου να απελευθερωθούν οι μετακινήσεις από νομό σε νομό, αλλά «δεν μπορούμε να πούμε κάτι ακόμη για το Πάσχα».\nlockdown, αποφάσεις, εστίαση, Νίκος Παπαθανάσης, Πάσχα στο χωριό, συζήτηση για τα σχολεία\nNewer «ΣΥΝ-ΕΡΓΑΣΙΑ»: Υποβολή δηλώσεων για την Α’ Φάση τον Απρίλιο και τη Β’ Φάση το Μάρτιο\nOlder Επιδοτήσεις 1,5 δισ. ευρώ από το «Ελλάδα 2.0» σε μικρομεσαίες επιχειρήσεις\nΣτήριξη της μικρομεσαίας επιχειρηματικότητας μέσω του Αναπτυξιακού Νόμου


Previous Article Υπέκυψε στο baby challenge ο Τσιτσιπάς (pics)\nNext Article Τέλος η προετοιμασία για τους Ολυμπιακούς - Κλειστές οι εγκαταστάσεις και για αθλητές\nΗ Αντιγόνη Ντρισμπιώτη μιλάει για την επίτευξη του Ολυμπιακού ορίου, τους στόχους και φυσικά τις επιπτώσεις του κορονοϊού στη ζωή της.\nΤο απόγευμα της 14ης Μαρτίου 2020, στο Ιβάνο Φράνκιφστ της Ουκρανίας, η Ολυμπιακή ομάδα της Ελλάδος στο στίβο απέκτησε και 5ο μέλος.\nΗ Αντιγόνη Ντρισμπιώτη προκρίθηκε από τους Βαλκανικούς στους Ολυμπιακούς Αγώνες του Τόκιο στα 20χλμ και μιλάει για την επιτυχία της, τη ζωή της, τον κορονοϊό (covid-19) και τις επιπτώσεις του και φυσικά τα όνειρα της.\nΘα μπορούσε να πει κανείς ότι ήσουν τυχερή που έπιασες στην Ουκρανία το όριο. Μετά εξαπλώθηκε ο κορονοϊός και ακολούθησαν ακυρώσεις αγώνων. Έτσι νιώθεις;\n«Ναι ήμουν τυχερή μπορώ να πω. Ξεμπέρδεψα. Τώρα έχω άλλο πρόγραμμα. Βέβαια δεν υπάρχουν πλέον αγώνες λόγω του κορονοϊού, οι Ολυμπιακοί Αγώνες αναβλήθηκαν και έτσι θα φτιάξουμε και εμείς το νέο μας πρόγραμμα».\nΠερίμενες να έρθει τόσο νωρίς το όριο;\n«Να σου πω, είχα προετοιμαστεί καλά αλλά δεν περίμενα να έρθει τόσο νωρίς. Η χρονιά μου ξεκίνησε καλά αλλά δυο ημέρες πριν από τον αγώνα είχα γαστρεντερίτιδα που με ταλαιπώρησε. Δεν περίμενα να πιάσω τόσο εύκολα το όριο».\nΘα είναι η δεύτερη σου Ολυμπιακή συμμετοχή μετά από το 2016. Τι στόχο έχεις για το Τόκιο όταν θα διεξαχθούν με το καλό οι Αγώνες;\n«Σίγουρα μια πολύ καλύτερη θέση από την 15η που είχα στη Βραζιλία. Στο Ρίο είχε πολύ ζέστη και ήμουν πολύ ενθουσιασμένη για την συμμετοχή. Ήταν η πρώτη μου. Τώρα πιστεύω θα είναι αλλιώς, θα είμαι πιο έτοιμη και στο ψυχολογικό κομμάτι».\nΠως θυμάσαι την παρουσία σου στο Ρίο 2016;\n«Όπως σου είπα, ήταν η πρώτη μου συμμετοχή σε κάτι πολύ μεγάλο, όπως είναι οι Ολυμπιακοί Αγώνες. Ήθελα να δώσω τα πάντα. Την ψυχή μου και το είναι μου για τα καταφέρω για όλους όσους με πιστεύουν, τον προπονητή μου και τον κόσμο».\nΠως "κόλλησες" με το βάδην; Δεν είναι δύσκολο;\n«Ξεκίνησα στην Καρδίτσα από την ενόργανη και την κολύμβηση αλλά δεν ήμουν καλή. Μέσα από το αθλητικό σχολείο ξεκίνησα. Δεν μου άρεσε αλλά το είδα σαν κάτι διαφορετικό. Αυτό είδα και έτσι ξεκίνησα. Είχαμε κάποια παιδιά που έκαναν βάδην στην πόλη. Έτσι ξεκίνησα τους αγώνες».\nΘυμάσαι τον πρώτο μεγάλο σου αγώνα;\n«Ναι. Ηταν σε πανελλήνιο πρωτάθλημα στο παλιό Καραϊσκάκη, το 1998. Ήταν στα 3χλμ βάδην. Από εκεί και μετά κέρδιζα συνέχεια».\nΟ θεατής δεν είναι εύκολο να καθίσει να το δει. Δεν σε ενοχλεί αυτό;\n«Είναι παραμελημένο αγώνισμα. Βέβαια δεν είναι εύκολο να δει κάποιες τόσες ώρες έναν αγώνα. Να ξέρεις και οι δικοί μας άνθρωποι που το βλέπουν είναι δύσκολο».\nΦαντάζομαι είναι πολύ δύσκολο για τον αθλητή να βγάλει 20χλμ βάδην.\n«Ναι είναι πολύ επίπονο. Υποφέρουν οι αθλητές και δεν έχουμε προβολή αλλά και χορηγούς όσο θα θέλαμε».\nΕσύ έχεις κάποιον χορηγό;\n«Ναι έχω από φέτος την Garmin και ευχαριστώ πολύ τους ανθρώπους που είναι δίπλα μου. Θα θέλαμε περισσότερη στήριξη από τους χορηγούς ιδιαίτερα εμείς που "υπηρετούμε" αθλήματα που έχουν το κίνητρο της πρόκρισης στους Ολυμπιακούς Αγώνες».\nΤι περιλαμβάνει η καθημερινή προπόνηση σου;\n«Εμείς τα 10χλμ τα έχουμε για χαλάρωμα. Μπορούμε να φτάσουμε και στα 35χλμ. Είναι κομμάτια της προετοιμασίας με πολλά και άλλα με λίγα χιλιόμετρα».\nΤι ρόλο έχει παίξει ο προπονητής σου, ο Ναπολέων Κεφαλόπουλος, στην πορεία σου;\n«Έχω αλλάξει προπονητή εδώ και πέντε μήνες. Προχωράμε με σωστά βήματα. Κάνουμε προπόνηση επτά φορές την εβδομάδα. Είναι αξιόλογος άνθρωπος. Με βοηθάει πολύ στο ψυχολογικό κομμάτι. Βοηθάει πολύ τα παιδιά με τις γνώσεις του. Είναι άνθρωπος πάνω απ' όλα. Αυτό μετράει για μένα».\nΤώρα με την εξάπλωση του κορονοϊού τι κάνεις με τις προπονήσεις σου;\n«Τρέχω στον περιφερειακό. Η προπόνηση μας είναι σε εξωτερικούς χώρους και με προσοχή».\nΣτην Καρδίτσα υπάρχουν κρούσματα;\nΣτην Ουκρανία είχατε πρόβλημα μ' αυτό το θέμα;\n«Στην πόλη που είχαμε τους αγώνες δεν υπήρξε κρούσμα εκείνη την περίοδο. Ήταν κάπως χαλαρά. Μετά στα αεροδρόμια όλοι είχαν μάσκες».\n«Έχω τελειώσει την Γυμναστική Ακαδημία στα Τρίκαλα. Τώρα σπουδάζω για να πάρω πτυχίο ως διασώστης σε πλήρωμα ασθενοφόρου. Μου αρέσει να βοηθάω τον κόσμο. Μου άρεσε από μικρή όλο αυτό και βρήκα την ευκαιρία τώρα να το κάνω. Ήμουν πολλά χρόνια ναυαγοσώστρια».\nΠαράλληλα με τον πρωταθλητισμό δουλεύεις;\n«Έχω δυο επιχειρήσεις. Ένα ψητοπωλείο και ένα τσιπουράδικο. Τώρα με τον κορονοϊό τα πράγματα είναι δύσκολα. Δεν κυκλοφορεί ο κόσμος. Θα υπάρξει μεγάλο πρόβλημα με τις επιχειρήσεις. Πάνω απ' όλα βέβαια η υγεία μας».\nΈχεις φτιάξει την δική σου οικογένεια;\n«Ναι είμαι παντρεμένη».\nΕίσαι η μόνη από την οικογένεια που είναι στον αθλητισμό;\n«Έχω τρεις αδελφές. Η μεγάλη μου αδελφή παλαιότερα είχα ασχοληθεί αλλά όχι τόσο σοβαρά».


Μείωσαν σε 2-1 με τρομακτικό Γιάννη οι Μπάκς! (vid) – totalbasket.gr\nEuroleague: Οι 100 καλύτερες φάσεις της σεζόν (vid)\nΟλυμπιακοί αγώνες: Τα highlights της ημέρας (vid)\nΟλυμπιακοί αγώνες: Τα highlights των αγώνων της ημέρας (vid)\nΗ εκπληκτική σεζόν του Ουόλτερς με την Ζαλγκίρις (vds)\nΟ πανηγυρισμός του Γιάννη με την μητέρα του (vid)\nΜείωσαν σε 2-1 με τρομακτικό Γιάννη οι Μπάκς! (vid)\nΔημοσιεύθηκε στις 11 Ιουνίου 2021\nΟι Μιλγουόκι Μπάκς διατήρησαν, και με το παραπάνω, τις ελπίδες τους για τους τελικούς της περιφέρειας ζωντανές, με τους Γιάννη Αντετοκούνμπο και Κρίς Μίντλετον να οδηγούν της προσπάθειας, να συνδυάζονται για 68 πόντους και να φέρνουν τελικά την εντός έδρας νίκη στα “Ελάφια” με 86-83. Καθοριστικοί και οι Θανάσης Αντετοκούνμπο και Ζρού Χόλιντεϊ.\nΣε μια αναμέτρηση που ξεκίνησε με τους Μπάκς φουριόζους και τους Νέτς πίσω στο σκορ, ο Κέβιν Ντουράντ προσπάθησε με μια υπερπροσπάθεια να “σώσει” την παρτίδα για την ομάδα του, δεν τα κατάφερε, και έτσι ηττήθηκε με έναν σοκαριστικό τρόπο στα τελευταία δευτερόλεπτα. Οι δύο ομάδες πήγαιναν χέρι-χέρι στο δεύτερο εικοσάλεπτο, οι Μπάκς όσο και οι Νέτς έβρισκαν από παντού επιθετικές και αμυντικές λύσεις, οι γηπεδούχοι όμως είχαν την απαιτούμενη ψυχραιμία και στα κρίσιμα, δήλωσαν παρόντες. Στην εκπνοή του χρόνου ο πρώην παίκτης των Γκόλντεν Στέιτ Ουόριορς, Κέβιν Ντουράντ, προσπάθησε να στείλει με ένα απίθανο σουτ τον αγώνα στην παράταση, δεν τα κατάφερε, και έτσι το Μιλγουόκι μείωσε σε 2-1, με την σειρά να έχει μπόλικο δρόμο ακόμα.\nΑπό το Μιλγουόκι ο Γιάννης Αντετοκούνμπο πέτυχε 33 πόντους με 4/9 βολές, 13/23 δίποντα, 1/8 τρίποντα, 14 ριμπάουντ, 2 ασίστ, ο Μίντλετον 35 πόντους με 8/9 βολές, 9/19 δίποντα, 3/6 τρίποντα, 15 ριμπάουντ, ενώ χρόνο συμμετοχής πήρε και ο Θανάσης Αντετοκούνμπο που ήταν άποντος με 1 κόψιμο.\nΓια το Μπρούκλιν ο Ντουράντ είχε 30 πόντους με 5/6 βολές,8/20 δίποντα, 3/8 τρίποντα, 11 ριμπάουντ, 5 ασίστ, 2 κλεψίματα, ο Ίρβινγκ 22 πόντους, ο Μπράουν 16 πόντους και 11 ριμπάουντ.\nTAGS:Brooklyn Nets, Featured2, Milwaukee Bucks, NBA, NBA Playoffs\nΠεριστέρι: Κάνει επαγγελματίες 3!\nΘέλουν Ντινγουίντι…διετίας οι Θάντερ!\nΣτο παιχνίδι για Σρέντερ οι Νιού Γιόρκ Νικς!\nΟμπράντοβιτς: “Μέχρι τέλος του μήνα θα αποφασίσω…”\nΠεριστέρι: Έτοιμο να υπογράψει τον Έρικ ΜακΚρι!\nΣτις Η.Π.Α ως… free agent ο Χεζόνια!\nΠαναθηναϊκός: Αυτοί παίζουν για το “5”\nΣτο Περιστέρι για δεύτερη φορά ο Γιανίκ Μορέιρα!\nΑποκλειστικό: Υπογράφει στον Παναθηναϊκό ο Καββαδάς! (pic)\nΕΟΚ: Κάλεσμα για εκλογές στις 12/9\nΥπέγραψε το νέο του συμβόλαιο με τον Παναθηναϊκό ο Κασελάκης!\nΘύρα 13: «Ανεκδιήγητες αποφάσεις με Ερασιτέχνη και Χεζόνια!»\nΤα highlights του Ισπανία – Αργεντινή (vid)\nΟλυμπιακό τουρνουά μπάσκετ: 10 “Must watch” εργαλεία για όλα τα γούστα…\nΕλεύθερος υπό περιορισμό ο Τζάρετ Άλεν!\nΤσμόκι Μινσκ: Ανακοίνωσε τον πρώην “κιτρινόμαυρο”, Στέφαν Γιάνκοβιτς\nHUNTER HALE: Το «φλογοβόλο» της NZΝBL στο πιάτο σας…\nΕίπε σχεδόν τα πάντα στην πρώτη του συνέντευξη ο Δημήτρης Πρίφτης!\nΣτo Summer League με τους Κινγκς ο Άλεξ Αντετοκούνμπο!\nΑυτά ισχύουν για το buy-out του Καλαϊτζάκη!\nΨάχνει το “μπαμ” με Ρασάντ Βον η Ντνίπρο!\nΣε συζητήσεις με την Σταλ Όστρουφ ο Βαγγέλης Μάντζαρης! (pic)\nΗ καλύτερη μπασκετική παρέα... Contact: [email protected]\nΝέος προπονητής του Ιωνικού ο Κούρο Σεγκούρα!\nΧρόνος Ανάγνωσης: 2 λεπτά Ο έμπειρος Ισπανός coach, Κούρος Σεγκούρα , είναι από σήμερα...\nΛάρισα: Ενισχύει την περιφέρειά της με τον Χίκι !\nΧρόνος Ανάγνωσης: 2 λεπτά Ο Νίκος Παπανικολόπουλος αποφάσισε να μην πάρει κάποιο ρίσκο στην...\nΧρόνος Ανάγνωσης: 2 λεπτά Το Περιστέρι δείχνει πως στοχεύει να επενδύσει στο μέλλον, προσφέροντας...\nΆρης: Συμφώνησε με Κάμπερλαντ!\nΧρόνος Ανάγνωσης: 2 λεπτά Μετά τον Ζίριους Γουίλιαμς για την θέση τέσσερα/πέντε, ο ΑΡΗΣ...\nΧρόνος Ανάγνωσης: 1 λεπτό Πέραν της επιθυμίας της ομάδας να στηριχτεί στα νέα παιδιά...\nFeatured2 Euroleague NBA Stoiximan Basket League Featured Liga Endesa Olympiacos Παναθηναϊκός ΟΠΑΠ EUROCUP Panathinaikos OPAP videos Basketball Champions League Milwaukee Bucks ABALiga barcelona Esake bet VTB League AEK BCL Real Madrid CSKA Giannis Antetokounmpo Basketball Super Ligi Armani Milano LegaBasketSerieA PAOBC Fenerbahce Promitheas NBA Playoffs


Η ομορφιά είναι μοναδική! - Εκεί που ερωτεύομαι τη ζωή\nHome Αυτοβελτίωση Η ομορφιά είναι μοναδική!\non 04/06/2021 04/06/2021 Αυτοβελτίωση\nΗ ομορφιά είναι μοναδική!\nMarina Tsardakli 11 σχόλια στο Η ομορφιά είναι μοναδική!\nΤις τελευταίες ημέρες έγινε σάλος με απόψεις περί προτύπων ομορφιάς. Καλώς ή κακώς το θέμα σχολιάστηκε πολύ και ήθελα να καταθέσω και τη δική μου άποψη.\nΜε ποια λογική, θα μπει η ομορφιά σε ένα καλούπι; Δεν είμαστε κόπιες του ίδιου προϊόντος, είμαστε άνθρωποι.\nΑς μην σπαταλήσουμε λοιπόν τον χρόνο μας, στο τι σημαίνει ομορφιά. Γιατί για τον καθένα είναι κάτι διαφορετικό.\nΈτσι και αλλιώς πρέπει να σεβόμαστε την ελευθερία του άλλου, ειδικά όταν οι πράξεις του δεν έχουμε αντίκτυπο στη δική μας ζωή!\nΚαι αν μπούμε στη διαδικασία να μιλήσουμε για πρότυπα, θα πρέπει πρώτα να μιλήσουμε για σοβαρά λάθος πρότυπα που διαμορφώνει η κοινωνία. Και μετά για της ομορφιάς!\nΤο κακό του σύγχρονου κόσμου, είναι ότι έχασε την ουσία!\nΓενικότερα! Αλλά αν με ρωτάς, η σύγχρονη κοινωνία, έχει εστιάσει τόσο πολύ στο να είναι in σύμφωνα με τα instagramικά πρότυπα, που εστιάζει σε μια δήθεν ομορφιά που στέκεται στην επιφάνεια.\nΚαι εδώ υπεισέρχονται δυο ερωτήσεις!\nΔηλαδή πριν το instagram ήμασταν άσχημοι;\nΉ είναι τόσο σημαντικό το να αρέσουμε, που δεν πειράζει να αλλάξουμε τον εαυτό μας;\nΑν δει κανείς την κοινωνία μας, στο σύνολο της και προσπαθήσει να την αναλύσει, θα βρει πολλές ανασφάλειες. Και αυτό γιατί δεν έχουμε επαφή με τον εαυτό μας. Άρα δεν τον έχουμε αποδεχτεί. Και άρα, δεν τον έχουμε αγαπήσει.\nΠροσωπικά είμαι υπέρ της περιποίησης του εαυτού μας, δε θα ισχυριστώ το αντίθετο.\nΌλοι μας θέλουμε να δείχνουμε και πάνω απ’ όλα, να αισθανόμαστε όμορφοι. Είναι λίγοι (συγκριτικά) εκείνοι οι πνευματικοί άνθρωποι που δεν ασχολούνται με την ομορφιά και τη θεωρούν κάτι “κοσμικό”. Εμείς θέλουμε να αρέσουμε δεν κατακριτέο! Απλά ας μην μας γίνεται αυτοσκοπός, παρά το κόστος, το οποίο είναι να χάνουμε τον εαυτό μας!\nΗ ομορφιά άλλωστε, δεν αρχίζει και τελειώνει σε αυτό που βλέπουμε. Έχει τεράστια σημασία το ποιοι είμαστε!\nΗ ομορφιά πηγάζει από μέσα μας, δεν είναι κλισέ!\nΤι κάνουμε όμως για να κάνουμε τον εσωτερικό μας κόσμο; Προστατεύουμε την ηρεμία μας; Προσέχουμε την ψυχή μας; Θετικοποιούμε τις αρνητικές σκέψεις που μας απειλούν; Απομακρύνουμε τοξικές καταστάσεις από κοντά μας;\nΦυσικά, δε μιλάω εκ του ασφαλούς. Όλα αυτά είναι πράγματα που προσπαθώ να κάνω για τον εαυτό μου. Σαφώς δεν τα καταφέρνω πάντα. Αλλά τα προσπαθώ.\nΕπιπλέον, στην διασκέδαση μας, συμπεριλαμβάνουμε την ανάγνωση βιβλίων; Και όχι αποκλειστικά λογοτεχνίας! Γιατί όσο πιο πολύ διαβάζεις για τον κόσμο γύρω σου (και δεν εννοώ φυσικά τα νέα/ειδήσεις), μαθαίνεις να ‘σαι πιο ανοιχτός. Και ένας άνθρωπος ανοιχτός στη ζωή, είναι σαφώς πιο όμορφος.\nΕίναι οξύμωρο, που όλοι θέλουμε να βρούμε λύσεις αποτοξίνωσης για το σώμα μας και όμως δεν προσπαθούμε να αποτοξινώσουμε την ψυχή και τον νου!\nΗ ουσία της ομορφιάς, κρύβεται στη μοναδικότητα της!\nΗ εξωτερική εμφάνιση, έτσι και αλλιώς με το πέρασμα του χρόνου ξεθωριάζει. Οι ρυτίδες είναι αναπόφευκτες, η αλλαγή του σώματος, του δέρματος.\nΣτον σύγχρονο κόσμο, όλα αυτά τα έχουμε καθυστερήσει. Ξέρεις όμως ποιο είναι το θέμα;\nΈχουμε καταφέρει να κρατήσουμε νεανικό τον εαυτό μας σε σχέση με τα χρόνια μας, αλλά γερνάμε την ψυχή μας. Με όλη την τοξικότητα, τον αρνητισμό, τον φόβο, το άγχος, που αποπνέει η σύγχρονη καθημερινότητα.\nΦυσικά, δεν υπονοώ πως είναι κακό να προσέχουμε τον εαυτό μας και να διατηρούμαστε καλά με τα χρόνια. Το αντίθετο μάλιστα, αυτό είναι το επιθυμητό.\nΑλλά ας βρούμε την ισορροπία, που μας κάνει χαρούμενους!\nΑς τονίσουμε την ομορφιά μας, αλλά ας μην αλλάζουμε τον εαυτό μας για να ταιριάξουμε σε παρωχημένα πρότυπα που συντηρεί η κοινωνία. Και ούτε να στεκόμαστε στην εξωτερική εμφάνιση και να παραβλέπουμε όλα τα υπόλοιπα!\nΟ κάθε άνθρωπος είναι ξεχωριστός. Ξεχωριστά όμορφος! Και αυτό είναι που μας διαχωρίζει.\nΛίγες τελευταίες σκέψεις!\nΌλα αυτά που μοιράζομαι μαζί σου, ίσως είναι και λάθος. Έτσι και αλλιώς η ζωή δεν έρχεται με manual για να έχεις ένα μπούσουλα τι να πιστέψεις και πως να ζήσεις.\nΣκέψου όμως τη ζωή… έχει άσχημες στιγμές, αυτό δεν ακυρώνει την ομορφιά της! Το ίδιο συμβαίνει και με τους ανθρώπους!\nΌμως η κοινωνία μας, είχε περισσότερη ανάγκη να νιώσει αποδοχή από τους άλλους παρά τον εαυτό της. Έχουμε τόση ανάγκη να έχουμε το δικό μας “σόου”, να έχουμε followers, να νιώθουμε σημαντικοί, που θυσιάζουμε ακόμα και την αλήθεια μας!\nΑς μη στεκόμαστε λοιπόν στο τι λέει και τι πιστεύει ο καθένας. Η ουσία βρίσκεται στο τι πιστεύουμε εμείς. Και όταν ανακαλύψουμε την αλήθεια μας και επιτύχουμε μια ισορροπία μεταξύ σώματος, ψυχής και νου, η ομορφιά μας θα είναι ουσιαστική!\nη ομορφιά δε μπαίνει σε καλούπιαη ομορφιά είναι μοναδικήη ουσία της ομορφιάςομορφιά τι σημαίνει\nPrevious Article Τα 30 και ένα χρόνια μου!\nNext Article Τι επικαιρότητα και αυτή!\n04/06/2021 1:05 ΜΜ\nΤο θέμα ”ομορφιά” είναι ένα μεγάλο θέμα που στηρίζει μια βιομηχανία με τεράστια κέρδη. Για να έχει κέρδη η βιομηχανία αυτή πρέπει να γίνει πλύση εγκεφάλου για τα πρότυπα ομορφιάς. Τώρα λοιπόν τα κοκαλιασμένα μοντέλα είναι το πρότυπο των γυναικών. Και ειδικά των νέων κοριτσιών. Ακόμη και να μην ακολουθήσει μια νέα αυτά τα πρότυπα ομορφιάς, θα μεινει μόνη γιατί αυτά αρέσουν στα αγόρια / άντρες.Λοιπόν όλα χτίζονται για το κέρδος που επιφέρουν. Και ο εσωτερικός μας κόσμος πρέπει να ενδιαφέρει εμάς γιατί ένας κενός ή κακός εσωτερικός κόσμος αντικατοπτρίζεται στο πρόσωπο. Αλλά δεν ενδιαφέρει τη βιομηχανία ομορφιάς. Αγχώνεσαι να πιάσεις τα πρότυπα; Ψυχολόγοι πιάνουν δουλειά. Παθαίνεις κατάθλιψη γιατί δεν αρέσεις; Ψυχίατροι/νευρολόγοι δίνουν φάρμακα και οι φαρμακοβιομηχανίες πλουτίζουν. Κατά τη δική μου ταπεινή άποψη όλα είναι αλυσίδα που σκοπό έχουν να φέρουν κέρδη στη βιομηχανία ομορφιάς. Υπάρχουν και οι φωνές οι αντίθετες, οι ώριμες, που λένε την αλήθεια αλλά το θέμα είναι τι αντίκτυπο φέρνουν\nΧαίρομαι να διαβάζω απόψεις σου. Και καμαρώνω\n04/06/2021 7:42 ΜΜ\nΔε διαφωνώ Αννούλα μου, έχεις δίκιο. Η ομορφιά είναι μια βιομηχανία με τεράστια κέρδη. Συν όλα τα άλλα, πιάσε και τις influencer! χαχα\nΓια εμένα ο καθένας όταν τα βρει με τον εαυτό του και καταλάβει τι σημαίνει για εκείνον ομορφιά, όλα είναι πιο ήρεμα. Και αυτό είναι σημαντικό. Πολύτιμο!\nΣε ευχαριστώ πολύ για το χρόνο και τις σκέψεις σου!\n04/06/2021 2:55 ΜΜ\nΝα ένα ακόμα θέμα που δημιουργήθηκε από το …πουθενά θα έλεγε κανείς, λες και λύσαμε βασικά στοιχεία της ζωής μας. Όμως και αυτό έχει τη σημασία του αλλά όχι αυτήν που της δίνουν οι “ιθύνοντες” αλλά μια άλλη.\nΆλλο πράγμα “είμαι όμορφος”, άλλο πράγμα “νιώθω όμορφος”. Άλλο πράγμα το “φαίνεσθαι”, άλλο πράγμα το “είναι”.\nΗ βιομηχανία προτύπων και στερεοτύπων νοιάζεται υστερικά για το “φαίνεσθαι”. Για να λανσάρει κάθε φορά τα δικά της εμπορικά πρότυπα.\nΌπως λες Μαρίνα μου, φυσικά και πρέπει να προσέχουμε το σώμα μας! Δεν το συζητώ! Να το φροντίζουμε, να το αγαπάμε, να το βελτιώνουμε. Όχι για να γίνουμε αρεστοί στο επικρατούν πρότυπο αλλά για να αρέσουμε σε εμάς και στην υγεία μας! Αυτό είναι το σημαντικό.\nΔεν είμαστε μοντέλα μήτε η όποια εικόνα του σώματός μας είναι άφθαρτη. Κάθε άλλο. Και κοιλίτσα θα κάνουμε, και κυτταρίτιδα και χαλάρωση και ρυτίδες. Αυτό δεν σημαίνει ότι θα εγκαταλείψουμε το σώμα μας στο έλεος της ύλης. Είναι λάθος για την υγεία μας.\nΕίμαι 61 ετών, κάνω γυμναστική γιατί; Για να …αρέσω; Εντάξει, μην τρελαθούμε! Το κάνω για να νιώθω καλά ψυχολογικά, για να έχω καλά γεράματα, για να στέκομαι με αξιοπρέπεια όρθιος, μην επιβαρύνω τους άλλους.\nΤώρα, κάθε άνθρωπος έχει το δικό του αισθητικό πρότυπο. Και μιας και η κουβέντα ξεκίνησε με τις ….τρίχες (κοίτα να δεις ρε Μαρίνα τι μας απασχολεί τελικά), άλλοι προτιμούν τα τριχωτά σώματα, άλλοι καθόλου. Άντρες ή γυναίκες. Τι θα κάνουμε τώρα; Θα κράξουμε αυτούς που δεν συμφωνούμε; Για όνομα του Θεού.\nΆντε κορίτσι μου, καλό Σαββατοκύριακο να πω, να είσαι καλά και εδώ είμαστε να συζητάμε.\n04/06/2021 7:48 ΜΜ\nΣίγουρα Γιάννη, σε αυτό θα συμφωνήσω μαζί σου. Η σύγχρονη κοινωνία δίνει πολύ σημασία στο “φαίνεσθαι”, λιγότερη στο “είναι”.\nΤο σημαντικό είναι ότι πρέπει να φροντίζουμε τον εαυτό μας (κάθε πτυχή του) για εμάς πρώτα και κύρια.\nΌσο για το κράξιμο, έχεις δίκιο. Προσωπικά αναγνωρίζω μια πληγή της κοινωνίας σε αυτό. Δεν έχουμε μάθει να κάνουμε διάλογο και να επικοινωνούμε τις απόψεις μας, πάμε κατευθείαν στο κράξιμο και τους καυγάδες!\nΚαλό Σαββατοκύριακο και από εμένα.\nΣε ευχαριστώ για τις σκέψεις και τον χρόνο σου 🙂\n04/06/2021 5:34 ΜΜ\nΠολλοί φιλόσοφοι έχουν ασχοληθεί να ορίσουν την ομορφιά που για μένα είναι στενά δεμένη με την αγάπη. Αγαπάς το όμορφο, αγαπάς αυτό που κάνει την καρδιά σου να σκιρτά!\nΠοιος δεν συγκινήθηκε μπροστά σ’ ένα ηλιοβασίλεμα ή μπροστά στο πρόσωπο ενός μωρού ή μπροστά σ’ ένα άψογο τριαντάφυλλο;\nΗ ομορφιά είναι ομορφιά και δεν νομίζω πως υπάρχει υποκειμενική ομορφιά!\n“Η ομορφιά θα σώσει τον κόσμο”. Ντοστογιέφσκι\nΑΦιλάκια Μαρινάκι και αυτά χαμογελαστά!\n04/06/2021 7:55 ΜΜ\nΜαγισσούλα μου συμφωνώ στο κομμάτι της σύνδεσης της ομορφιάς και της αγάπης. Όπως και στην αδιαμφισβήτητη ομορφιά του ηλιοβασιλέματος, των μωρών, της φύσης!\nΑυτό που εννοούσα εγώ στην ανάρτηση, ότι η ομορφιά είναι διαφορετική για τον καθένα, είναι το εξής:\nΜια κοπέλα μπορεί να θεωρεί πως το έντονο μακιγιάζ με ψεύτικες βλεφαρίδες, τα μπότοξ, τα υαλουρονικά στα χείλη είναι ομορφιά. Εγώ μπορεί να μη συμμερίζομαι την ίδια άποψη. Άρα έχουμε διαφορετική αντίληψη του ωραίου!\nΌπως και να ‘χει εύχομαι οι στιγμές μας να ‘ναι γεμάτες αγάπη και ομορφιά.\nΚαλό Σαββατοκύριακο μαγισσούλα μου! 🙂\nΕυχαριστώ για τις σκέψεις και τον χρόνο σου!\n04/06/2021 10:39 ΜΜ\nΈχεις μια λέξη μέσα στο άρθρο που πρέπει να θυμόμαστε όλοι για όλα. Ισορροπία!\n11/06/2021 3:46 ΜΜ\nΈτσι ακριβώς Ειρήνη μου. Η ισορροπία είναι κλειδί σε πολλές πτυχές της ζωής μας.\nΣε φιλώ! Καλό Σ-κ 🙂\n07/06/2021 11:56 ΜΜ\nΚαι ποιος δεν θέλει να είναι όμορφος Μαρινάκι μου όσο είμαστε νέοι αυτό είναι και το ζητούμενο της εμφάνισης μας…αλλά όσο περνούν τα χρόνια άρχίζουμε και βλέπουμε την ομορφιά πιο ουσιαστικά και με άλλα στάνταρ μικρή μου!!\nΕιναι πολύ ώριμες και σωστές οι σκέψεις σου οι σκέψεις σου χαίρομαι για σένα…να είσαι καλά και να κάνεις ότι αγαπάς ..την αγάπη μου φιλιαααα!!\n11/06/2021 3:45 ΜΜ\nΗ ομορφιά πρέπει πάντα να είναι ουσιαστική και όχι επιφανειακή, γιατί η επιφανειακή είναι η πρώτη που ξεβάφει με τον χρόνο.\nΝα περνάς όμορφα και εσύ Σμαραγδένια μου.\nΣε φιλώ πολύ γλυκά 🙂\n13/06/2021 10:35 ΜΜ\nΔεν ξέρω.. Με πετυχαίνεις σε μια περίοδο “διατροφής” (όχι δίαιτας), μιας και η καραντίνα το έκανε το θαύμα της.. 😉 Κι έτσι, προτιμώ να “ποντάρω” σε όσα λέει η καλή φίλη Κοκό.. Η Σανέλ καλέ! 😉 “Ντύσου άκομψα και θα θυμούνται το ρούχο, ντύσου άψογα και θα θυμούνται εσένα” 😉 Άρα η ομορφιά υστερεί τής κομψότητας 🙂 Πάντως όταν ισχυρίζεται κανείς πώς “δεν μετρά η ομορφιά, αλλά ο εσωτερικός κόσμος”, δυο τινά συμβαίνουν: είτε τα έχει πάρα πολύ καλά με τον εαυτό του, είτε είναι αντικειμενικά όμορφος και μας τρολάρει 😉 🙂


Φθινοπωρινή Ισημερία - EPIRUS TV NEWS\nEpirus TV NEWS 9/22/2017 05:49:00 μ.μ.\nΑστρονομικό φαινόμενο, κατά το οποίο η ημέρα και η νύχτα έχουν περίπου την ίδια διάρκεια. Συμπίπτει πάντα με την 22α ή 23η Σεπτεμβρίου.Φθινοπωρινή ισημερία ονομάζεται στο βόρειο ημισφαίριο, όπου ανήκει και η χώρα μας, και σηματοδοτεί ως εκ της ονομασίας της την πρώτη ημέρα του φθινοπώρου, μιας από τις τέσσερις εποχές του έτους. Στη συνέχεια, η ημέρα μικραίνει και η νύχτα μεγαλώνει, ώσπου η νύχτα να φθάσει στο ζενίθ της κατά το χειμερινό ηλιοστάσιο της 22ας Δεκεμβρίου.\nΦθινοπωρινή Ισημερία Reviewed by Epirus TV NEWS on 9/22/2017 05:49:00 μ.μ. Rating: 5


Μαρία Ρούσσια «η αδελφή του στρατιώτη» - ΑΘΛΕΠΟΛΙΣ\nΗ Μαρία Ρουσσιά έμεινε γνωστή στην ιστορία της λογοτεχνίας και στον Ελληνισμό της Αλεξάνδρειας ως «η αδελφή του στρατιώτη» γιατί έγραφε εκατοντάδες εμψυχωτικές επιστολές σε στρατιώτες κατά τη διάρκεια του Β΄ Παγκοσμίου Πολέμου.\nΗ οικογένεια της καταγόταν από την Ορά Λάρνακας αλλά η ίδια γεννήθηκε στο Κάιρο το 1894. Παιδάκι ακόμα με την οικογένεια της πήγε στην Τεργέστη της Ιταλίας όπου και τελείωσε το ελληνικό δημοτικό σχολείο και το ιταλο-γερμανικό γυμνάσιο και διδασκαλείο. Στο πλαίσιο των σπουδών της για το διδασκαλικό λειτούργημα, έκανε μαθήματα φιλολογίας, φιλοσοφίας, ξένων γλωσσών και μουσικής. Όταν ξέσπασε ο Α΄ Παγκόσμιος Πόλεμος (1914-1918) η οικογένεια της επέστρεψε το 1913 οριστικά στην Αίγυπτο και εγκαταστάθηκε στην Αλεξάνδρεια.\nΆρχισε να δημοσιεύει τα πρώτα της λογοτεχνικά έργα στην εφημερίδα «Ταχυδρόμος» της Αλεξάνδρειας (1937-1946) και συνεργάστηκε επίσης με το περιοδικό «Κυπριακά Γράμματα» (1939-1956). Το 1942 εξέδωσε το βιβλίο της «Γράμματα της αδελφής τον στρατιώτη», όπου παρουσιάζει διαλεγμένα γράμματα που έγραψε απευθείας στους στρατιώτες τον καιρό που ανασυντασσόταν ο ελληνικός στρατός στη Μέση Ανατολή, και το 1946 έγραψε το βιβλίο «Για το δίκιο στη Μέση Ανατολή».\nΚατά τη διάρκεια του Β’ Παγκόσμιου Πολέμου, υπηρέτησε ως εθελόντρια νοσοκόμα και ανέπτυξε, παράλληλα, έντονη κοινωνική και πνευματική δράση. Στα εκατοντάδες γράμματα που έστελνε στους στρατιώτες τους ενθάρρυνε και τους παρηγορούσε. Τους κρατούσε συντροφιά στα νοσοκομεία, στα στρατόπεδα, στα χαρακώματα, στο μέτωπο.\nΉταν μάχιμη κομουνίστρια, πολυτάλαντη, αεικίνητη και εργάστηκε ως δασκάλα, δημοσιογράφος, καθηγήτρια πιάνου νοσοκόμος στοιχειοθέτης τυπογράφος.\nΤο βιβλίο της «Κύπρος» περιέχει έξι διηγήματα πάνω σε παραδόσεις και έθιμα, ήθη και τραγούδια της Κύπρου και ένα «Χρονικό» με αναμνήσεις από το τελευταίο ταξίδι της στην Κύπρο. Άλλα έργα της είναι το θεατρικό «Πίσω από την κλειστή πόρτα», το μυθιστόρημα «Το σαράκι», το διήγημα «Οι γειτόνισσες», η νουβέλα «Το παιδί τον ανθρώπου» κ.ά.\nΗ Ρουσσιά έζησε τον όλεθρο του πολέμου και γι’ αυτό σαφώς επηρεασμένη από τις τραγικές πολεμικές εμπειρίες το έργο της χαρακτηρίζεται από βαθύτερο ανθρωπισμό και έντονο αντιπολεμικό πνεύμα. Γράφει με πόνο για τον άνθρωπο, κατακρίνει τους εμπόρους των πολέμων Το αίσθημα της αποξένωσης του μεταπολεμικού ανθρώπου, ακόμα και από τον ίδιο τον εαυτό του, καθώς και η αντιπαράθεση ονειρικού και πραγματικού κόσμου αποδίδονται στις νουβέλες που συμπεριλαμβάνονται στο βιβλίο με τον εύγλωττο τίτλο «Ο ξένος» (1951). Η Μαρία Ρουσσιά, αγωνίστρια για την παγκόσμια ειρήνη, πέθανε στην Αλεξάνδρεια το 1957.\n(Απόσπασμα από το βιβλίο της Κύπρος)\n….Νύχτα γυρίσαμε στην Πάφο. Μας περίμενε μαχαίρι μια είδηση. Κηρύχτηκε ο πόλεμος. Το πρώτο πλοίο φεύγει από τη Λεμεσό. Πρέπει να το προλάβομε. Ο δρόμος είναι φραγμένος μ’ αμέτρητα οπάδια. Εκατοστές πυρόξανθα δαμάλια αλληλοσπρώχνοντοι τρέχοντας μπροστά μας και μουκανίζουν γοερά. Οι έμποροι τα πιλατεύουν με μακριά καμιτσίκια από πετσί Από τη μια μεριά παμφάγα η θάλασσα, από την άλλη τραχιά τα βουνά. Δεν μπορούν να ξεφύγουν το μαστίγιο που αδιάκοπα συρίζει πάνω από το κεφάλι τους. Ο πόλεμος! Οι Κύπριοι μονομιάς ξέχασαν τους εξευτελισμούς, τις απελάσεις, τις φυλακές, όλα όσα υπόφεραν και είναι έτοιμοι να πολεμήσουν στο πλευρό της Αγγλίας και να πεθάνουν για την ελευθερία του κόσμου και τη δίκιά τους. Στο ίδιο πλοίο μπαρκάραμε με τα δα-\nμάλια. Αυτά για τα σφαγεία του κόσμου· εμείς για τ’ άγνωστο της πολεμικής φοβέρας. Κάθε νύχτα, από τον ουρανό, μας τρομάζει ματωμένο ένα άστρο.\nΕίναι ο Άρης.


Ecojeunes-Eurojeunes/Le Club Ecologie du 4ème Collège de Nea Smyrne Athenes GRECE: ΑΝΑΚΟΙΝΩΣΗ ΓΙΑ ΤΗΝ ΛΕΙΤΟΥΡΓΙΑ ΤΗΣ ΠΕΡΙΒΑΛΛΟΝΤΙΚΗΣ ΟΜΑΔΑΣ\nΑΝΑΚΟΙΝΩΣΗ ΓΙΑ ΤΗΝ ΛΕΙΤΟΥΡΓΙΑ ΤΗΣ ΠΕΡΙΒΑΛΛΟΝΤΙΚΗΣ ΟΜΑΔΑΣ\nΛόγω της συνεχιζόμενης αλλαγής του προγράμματος και μεγάλου αριθμού μαθητών οι οποίοι θα επιθυμούσαν να συμμετάσχουν στην περιβαλλοντική ομάδα, αλλά αδυνατούν να παρευρεθούν στις συναντήσεις της Παρασκευής ,δεν μπορέσαμε να αρχίσουμε ακόμα τις συναντήσεις μας.\nΗ ευαισθητοποίηση ,όμως ξεκινάει με μια σειρά επισκέψεων ανά δύο τμήματα σε τόπους περιβαλλοντικού ενδιαφέροντος με σκοπό την αλληλοενημέρωση των ομάδων στις μετέπειτα συναντήσεις.\nΓια να μην εμποδίζεται η ομαλή λειτουργία του Σχολείου ,τα τμήματα συμμετέχουν ολόκληρα στις επισκέψεις και εκδρομές εκτός αν πρόκειται για επίσκεψη σε ΚΠΕ(Κέντρο Περιβαλλοντικής Εκπαίδευσης).\nΠρος το παρόν έχουν προγραμματιστεί οι εξής επισκέψεις:\nΔΕΥΤΕΡΑ 2 Νοεμβρίου 2009 Τμήματα Β2 ,Β4\nΠεριβαλλοντικός Σύνδεσμος Δήμων Αθήνας και Πειραιά. α)εξοικείωση με τις ανανεώσιμες πηγές ενέργειας και την ανάγκη αξιοποίησής τουβ) ενημέρωση για το πρόβλημα των αδέσποτων ζώων, που θα συνοδευτεί από επίσκεψη στις εγκαταστάσεις του Διαδημοτικού Κέντρου Περίθαλψης Αδέσποτων Ζώων (ΔΙ.ΚΕ.Π.Α.Ζ.).\nΤΕΤΑΡΤΗ 25 Νοεμβρίου 2009 Τμήματα Γ1 ,Γ3\nΚΑΠΕ (Κέντρο ανανεώσιμων πηγών ενέργειας ). Ενημέρωση στις εγκαταστάσεις του Κέντρου .\nΟι ημερομηνίες επίσκεψης επιλέγονται από τους υπευθύνους των Κέντρων επίσκεψης και η επιλογή των τμημάτων γίνεται με βάση την ανεμπόδιστη λειτουργία του Σχολείου κυρίως σε θέμα ωριαίων γραπτών εξετάσεων τριμήνου.\nΓια τα υπόλοιπα τμήματα καθώς και για τις ημέρες και ώρες συναντήσεων θα κάνουμε νέα ανακοίνωση.\nΓια την εκπ/κη ομάδα\nΑναρτήθηκε από Ioanna Dinou στις Παρασκευή, Οκτωβρίου 30, 2009


Με πτώση έκλεισαν τα ευρωπαϊκά χρηματιστήρια - Στο «κόκκινο» και η Wall Street - eforotexnikos.gr\nΣε αρνητικό έδαφος έκλεισαν τα βασικότερα ευρωπαϊκά χρηματιστήρια την Πέμπτη, μετά τις ανακοινώσεις σχετικά με την νομισματική πολιτική βασικών κεντρικών τραπεζών ανά τον κόσμο.\nΜε θετικότερες προβλέψεις για την πορεία της ανεργίας και της ανάπτυξης στις ΗΠΑ, αλλά και την υπόσχεση σχεδόν μηδενικών επιτοκίων για μια τριετία, ολοκλήρωσε χθες τη συνεδρίαση της η Ομοσπονδιακή Τράπεζα των ΗΠΑ (Fed)\nΑμετάβλητη παρέμεινε επίσης η νομισματική πολιτική στη Βρετανία και την Ιαπωνία, όπως αποφάσισαν σήμερα οι κεντρικές τράπεζες των χωρών. Αξίζει να αναφερθεί ότι η Τράπεζα της Αγγλίας άφησε να εννοηθεί πως μπορεί να εξετάσει ακόμη και τη μείωση του βασικού επιτοκίου σε αρνητικό πρόσημο.\nΟ πανευρωπαϊκός δείκτης Stoxx 600 σημείωσε πτώση 0,51%. Πτώση κατέγραψε και ο DAX στη Φρανκφούρτη, με τον δείκτη να βρίσκεται στο -0,36%. Πτώση παρουσίασε και ο CAC 40 στο Παρίσι της τάξης του 0,69%. Ο FTSE MIB στο Μιλάνο σημείωσε πτώση 1,12% και ο FTSE 100 στο Λονδίνο κατέγραψε πτώση 0,47%.\nΑρνητικό κλίμα επικρατεί και στην Wall Street. Συγκεκριμένα, στις 19:51 ώρα Ελλάδος, ο S&P 500 σημειώνει πτώση 1,53%. Ο Nasdaq παρουσιάζει πτώση 2,32% και ο Dow Jones εμφανίζει πτώση 0,91%.\nTags: αρνητικό, βασικότερα, έδαφος, έκλεισαν, ευρωπαϊκά, πέμπτη, Σε, τα, την, χρηματιστήρια\nPrevious PostΣτο «κόκκινο» ευρωπαϊκά χρηματιστήρια και Χ.Α.\nNext PostΕυρωτιτλοποιήσεις κόκκινων κορονο-δανείων


Φυτώριο Γεώργιος Φρέρης & Σια Ε.Ε. - Μανιτάρια Pleurotus με σος μπαλσάμικου\nΜανιτάρια Pleurotus με σος μπαλσάμικου\nΚαθαρίστε καλά τα μανιτάρια με ένα βρεγμένο πανάκι. Κόψτε το χοντρό μέρος της βάσης. Αλείψτε τα με ελαιόλαδο και απλώστε σε ένα ταψί. Αλατοπιπερώστε καλά, πασπαλίστε με ρίγανη και με το σκόρδο σε σκόνη (και από τις δυο πλευρές). Ψήστε στο φούρνο για περίπου 20 λεπτά.\nΒάλτε σε ένα μεγάλο ποτήρι τα υλικά για τη σος εκτός από το ελαιόλαδο και χτυπήστε καλά με το μιξεράκι του καφέ. Όταν λιώσει τελείως το μέλι προσθέστε και το ελαιόλαδο και χτυπήστε και πάλι μέχρι να πήξει η σος.\nΣερβίρετε βάζοντας τα μανιτάρια σε μια πιατέλα, περιχύστε με τη σος και πασπαλίστε με τον φρέσκο μαϊντανό.


Ονειρεμένες διακοπές στο σπίτι με εκπληκτική πανοραμική θέα πάνω από τις Άλπεις - Ρέτενμπεργκ\nΚατάλυμα # 20381\nΟνειρεμένες διακοπές στο σπίτι με εκπληκτική πανοραμική θέα πάνω από τις Άλπεις\nΡέτενμπεργκ, Βαυαρία, Γερμανία\nΚήπο, γκαράζ, ποδήλατα, τζάκι\n2 ποδήλατα, 2 έλκηθρο, νέα τηλεόραση, DVD player, ασύρματο internet, πλυντήριο\nΗ γραφική Rettenberg (επίπεδο U.D. 806 m) βρίσκεται στη μέση του Allgäu στους πρόποδες του Grünten. Χωριό φεστιβάλ παρέχουν συντροφιά, δύο ζυθοποιεία και ένα αλπικό γαλακτοκομικά ανήκουν στην περιοχή. Οι πολυάριθμες αθλητικές εγκαταστάσεις το καλοκαίρι και το χειμώνα για όλους. Και, επίσης, για τα παιδιά είναι πάντα στην εντέλεια.\nΆλλες δραστηριότητες: σκι, σκι αντοχής, έλκηθρο, μίνι γκολφ, κολύμβηση, ιππασία\nSki: Το Grünten προσφέρει αλπικό σκι με 13 ανελκυστήρες έως 1.738 μέτρα πάνω από την επιφάνεια της θάλασσας σε άμεση γειτνίαση. Εναλλακτική λύση για όσους προσφέρουν διαδρομές 34 χιλιομέτρων cross-country, τρέχει πίστες, κέρλινγκ και πατινάζ. Για υψηλή αλπικό οπαδούς του foghorn (20 χλμ) και το Kleinwalsertal (35 km) είναι εύκολα προσβάσιμα.


Οδηγίες για τη διεξαγωγή κατατακτήριων εξετάσεων κατά το ακαδημαϊκό έτος 2020-2021 σχετικά με τα μέτρα προστασίας από τον κίνδυνο διασποράς του κορωνοϊού, που εφαρμόζονται στα\nΚαθημερινές είναι πλέον οι προκλήσεις της Τουρκίας απέναντι στην Ελλάδα. Την ίδια στιγμή που το Oruc Reis πλέει κοντά στο Καστελόριζο και πραγματοποιεί έρευνες,\nTαυτοποιήθηκαν τα αποτυπώματα του πρώην συντρόφου της 43χρονης, που δολοφονήθηκε μαζί με το φίλο της, τον 42χρονο φαρμακοποιό στο Λουτράκι. Ο σεσημασμένος Αλβανός, πλέον\nΜιλώντας στο MEGA, ο 40χρονος Δημήτρης εξιστόρησε την εμπειρία του κατόπιν μολύνσεώς του με κορωνοϊό. Χρειάστηκε να νοσηλευτεί για τέσσερις μήνες στο νοσοκομείο εκ των οποίων δύο μήνες στην εντατική.\nΜε παρέλαση, παρά τις απαγορεύσεις για τον περιορισμό της διασποράς του κορωνοϊού, γιόρτασαν την 108η επέτειο της Απελευθέρωσης της πόλης, στα Γιαννιτσά της Πέλλας.\nΜεγάλος αριθμός πολεμικών πλοίων της χώρας μας βρίσκεται τις τελευταίες ώρες γύρω από το Καστελόριζο, δημιουργώντας ένα απροσπέλαστο τείχος. Σύμφωνα με πληροφορίες, τουλάχιστον οχτώ\n«Καμιά ανακολουθία ή καθυστέρηση δεν υπήρξε με το έγγραφο της ΕΛΑΣ προς τις αεροπορικές υπηρεσίες. Το έγγραφο απεστάλη έγκαιρα και σφράγισε κάθε απόπειρα αεροπορικής


Ντίνος Σιωμόπουλος: «Είχα αμφιβολίες όταν έφυγα από τον Γιώργο Παπαδάκη αλλά δικαιώθηκα» – flamis.gr\nΝτίνος Σιωμόπουλος: «Είχα αμφιβολίες όταν έφυγα από τον Γιώργο Παπαδάκη αλλά δικαιώθηκα»\nΣτην Real Life και στην Πολυξένη Καραμίχα έδωσε συνέντευξη ο Ντίνος Σιωμόπουλος και φυσικά αναφέρθηκε στην αποχώρησή του από την εκπομπή «Καλημέρα Ελλάδα» με τον Γιώργο Παπαδάκη και το επόμενο τηλεοπτικό βήμα που έκανε.\nΣτην ερώτηση «πόσο δύσκολο ήταν να κλείσεις ένα κεφάλαιο 11 χρόνων;» όσον αφορά στη συνεργασία του με τον Γιώργο Παπαδάκη, απάντησε:\n«Τα 11 αυτά χρόνια δίπλα στον Γιώργο Παπαδάκη είναι γεμάτα με πλούσιες εμπειρίες και μοναδικές αναμνήσεις. Ήμουν δίπλα σε έναν σπουδαίο παρουσιαστή που εμπιστεύθηκε όλα αυτά τα χρόνια την ποιότητα της δουλειάς μου και τον χαρακτήρα μου. ‘Εμαθα πολλά.\nΤο βασικότερο, να ακούω την κοινωνία και τα προβλήματα που αντιμετωπίζει ο κόσμος. Σίγουρα, όταν κλείνει ένα τόσο μεγάλο κεφάλαιο έχεις την αμφιβολία αν πήρες την σωστή απόφαση ή όχι. Όμως, η ζωή θέλει ρίσκο και εγώ το πήρα για να κάνω το επόμενο βήμα. Αισθάνομαι ότι δικαιώθηκα».\nΘρήνος για τον νοσηλευτή που σκοτώθηκε σε τροχαίο\nΣΤΟΙΧΕΙΑ ΣΟΚ ΑΠΟ ΤΗΝ ΠΑΤΡΑ: 8 στα 10 κρούσματα… είναι μεταλλαγμένα! ΔΕΙΤΕ ΤΑ ΣΤΟΙΧΕΙΑ ΑΠΟ ΤΟΝ ΓΙΑΝΝΗ ΚΑΡΒΕΛΗ\nΣπύρος Μπιμπίλας: Η φύση με έχει κάνει να με τραβάει και το ίδιο φύλο\nΘεσσαλονίκη: Πρόταση γάμου υπερπαραγωγή με drone και μοτοσικλέτες – ΒΙΝΤΕΟ


Αρχική σελίδαΗΛΕΚΤΡΟΚΙΝΗΣΗΗλεκτρικά αυτοκίνητα: Ποιο είναι το οικονομικό όφελος -Πόσο κοστίζει η φόρτιση\nΣήμερα μια συμβολική τιμή χρέωσης για κάθε kWh σε αυτούς τους ταχυφορτιστές είναι περίπου 0,25 ευρώ. Ετσι για να γεμίσει ο συσσωρευτής από το 20% της χωρητικότητας θα πρέπει να δαπανήσει περίπου 11.25 ευρώ (45 λεπτά Χ 0,25 ευρώ), ενώ με το που θα μπει το καλώδιο φόρτισης στο αυτοκίνητο, υπάρχει πάγιο 2,5 ευρώ. Έτσι το κόστος σε αυτή την περίπτωση είναι πολλαπλάσιο από το ποσό που θα δαπανήσει ο οδηγός αν θα το φορτίσει στο σπίτι του. Όμως και σε αυτό το επίπεδο τα πράγματα θα αλλάζουν σημαντικά τα επόμενα χρόνια, αφού θα υπάρξουν αρκετοί πάροχοι που μέσα στο πλαίσιο της ελεύθερης αγοράς θα παρέχουν μειωμένο κόστος ενέργειας.\nΑΥΤΟΚΙΝΗΤΟΒΙΟΜΗΧΑΝΙΑ ΗΛΕΚΤΡΙΚΑ ΟΧΗΜΑΤΑ ΗΛΕΚΤΡΟΚΙΝΗΣΗ


[ΕΛΗΞΕ] 7 Χρόνια XBLOG.gr! Κερδίστε άλλο ένα Sony Xperia P, προσφορά της Sony Mobile! - XBLOG.GR\n[ΕΛΗΞΕ] 7 Χρόνια XBLOG.gr! Κερδίστε άλλο ένα Sony Xperia P, προσφορά της Sony Mobile!\nΓιορτάζουμε και χαρίζουμε το Sony Xperia P! Πάρε μέρος στο διαγωνισμό τώρα!\nΠολύτιμος σύμμαχός μας φέτος η Sony Mobile Ελλάδας, πράγμα που σημαίνει ότι ο Ιούνιος είναι “Μήνας Sony” στο xblog.gr και κάθε εβδομάδα θα κληρώνουμε και ένα Sony Xperia smartphone!\nΜετά τα Sony Xperia P και Sony Xperia U που έχουμε ήδη κληρώσει σειρά παίρνει ακόμα ένα Sony Xperia P που περιμένει τον τυχερό που θα το κάνει δικό του!\nUpdate (8/7/2012): Το Xperia P κερδίζει ο “Stathis S” που άφησε το σχόλιο #1775 γράφοντας: “Χρόνια πολλά παιδιά και καλή συνέχεια να έχετε! Keep it tech”! Έχει ειδοποιηθεί ήδη με email για την παραλαβή του δώρου του.\nΛήξη προθεσμίας υποβολής συμμετοχών: Τρίτη 3 Ιουλίου 2012, 23:59. Λίγες μέρες μετά θα ακολουθήσει η κλήρωση και η ανακοίνωση του τυχερού σε αυτό το post και στη σελίδα του xblog.gr στο Facebook [κλικ εδώ για like]!\nΤεχνικά χαρακτηριστικά Sony Xperia P: Λειτουργικό Android, Επεξεργαστής Dual core 1GHz, Μνήμη RAM 1GB, Ενσωματωμένη μνήμη 16GB, Οθόνη 4 ιντσών LCD White Magic, Bravia Engine, ανάλυσης 960 x 540 pixels, 3G/HSPA, Wi-Fi, GPS, Bluetooth 2.1, FM Radio, Κάμερα 8 MP με LED φλας και εγγραφή βίντεο HD 720p, Μπαταρία 1305 mAh, Βάρος 120 gr.\nPrevΠροηγουμενοΈχεις iPhone; Να το κατάλληλο τζιν για το κινητό σου! (video)\nΝεοτεροLG Optimus UI 3.0 με εξελιγμένα χαρακτηριστικά και λειτουργίεςNext\nsmartphones, Sony, Sony Mobile, Sony Xperia P, xblog.gr, διαγωνισμοί, κινητά


Κωδικός Προϊόντος: 181012085846\nΜάσκα προσώπου για βαθύ καθαρισμό και αποτοξίνωση της επιδερμίδας με πανθενόλη και εκχύλισμα από μέλι και πράσινο τσάι. Απελευθερώνει τους πόρους, απομακρύνει τα μαύρα στίγματα και καθαρίζει σε βάθος χωρίς να ερεθίζει. Μόλις στεγνώσει παγιδεύει ρύπους, νεκρά κύτταρα και λιπαρότητα ενώ με την αφαίρεσή της καθαρίζονται άμεσα και σε βάθος οι πόροι. Χαρίζει έντονη αίσθηση δροσιάς αφήνοντας λεία και ματ επιδερμίδα. Δερματολογικά ελεγμένο και χωρίς parabens.\nΧρήση Απλώστε σε καθαρό και στεγνό πρόσωπο και αφήστε να στεγνώσει πλήρως (περίπου 20 λεπτά) Αποφύγετε την περιοχή γύρω από τα μάτια και τα χείλη τα φρύδια και τα μαλλιά. Αφαιρέστε την απαλά ξεκινώντας από τις άκρες και ξεπλύνετε τυχόν υπολείμματα με νερό.\nΔράση-Ενεργά Συστατικά Μάσκα προσώπου για βαθύ καθαρισμό και αποτοξίνωση της επιδερμίδας με πανθενόλη και εκχύλισμα από μέλι και πράσινο τσάι. Απελευθερώνει τους πόρους, απομακρύνει τα μαύρα στίγματα και καθαρίζει σε βάθος χωρίς να ερεθίζει. Μόλις στεγνώσει παγιδεύει ρύπους, νεκρά κύτταρα και λιπαρότητα ενώ με την αφαίρεσή της καθαρίζονται άμεσα και σε βάθος οι πόροι. Χαρίζει έντονη αίσθηση δροσιάς αφήνοντας λεία και ματ επιδερμίδα. Δερματολογικά ελεγμένο και χωρίς parabens.\nFACE MASK PEELING (ΑΠΟΛΕΠΙΣΗ)


ΚΥΠΡΟΣ ΑΝΑΔΡΟΜΕΣ ΚΑΙ ΓΕΓΟΝΟΤΑ: ΕΤΗΣΙΟ ΜΝΗΜΟΣΥΝΟ ΠΕΣΟΝΤΩΝ ΚΑΤΑΔΡΟΜΕΩΝ 2013\nΕΤΗΣΙΟ ΜΝΗΜΟΣΥΝΟ ΠΕΣΟΝΤΩΝ ΚΑΤΑΔΡΟΜΕΩΝ 2013\nΤΖΑΚΗΣ ΙΩΑΝΝΗΣ ( Κ.Ε.Ε.Δ)\nΧΘΕΣ, ΟΠΩΣ ΚΑΘΕ ΧΡΟΝΟ ΤΗΝ ΤΕΛΕΥΤΑΙΑ ΚΥΡΙΑΚΗ ΤΟΥ ΜΑΪΟΥ, ΣΕ ΜΙΑ ΣΕΜΝΗ ΚΑΙ ΑΝΑΛΟΓΟΥ ΥΦΟΥΣ ΚΑΙ ΗΘΟΥΣ ΤΕΛΕΤΗ ΕΤΕΛΕΣΘΗ ΤΟ ΕΤΗΣΙΟ ΜΝΗΜΟΣΥΝΟ ΤΩΝ ΚΑΤΑΔΡΟΜΕΩΝ ΠΟΥ ΕΔΩΣΑΝ ΤΟ ΥΠΕΡΤΑΤΟ ΑΓΑΘΟ ΓΙΑ ΤΗΝ ΠΑΤΡΙΔΑ ΚΑΙ ΤΗ ΣΩΤΗΡΙΑ ΤΟΥ ΕΘΝΟΥΣ. ΑΠΟ ΤΟΥΣ ΝΕΚΡΟΥΣ ΙΕΡΟΛΟΧΙΤΕΣ ΤΟΥ '42 ΚΑΙ ΤΟΥΣ ΜΑΧΗΤΕΣ ΤΩΝ ΛΟΚ ΚΑΙ ΜΚ ΤΟΥ ΣΥΜΜΟΡΙΤΟΠΟΛΕΜΟΥ, ΤΟΥΣ ΜΑΧΗΤΕΣ ΤΩΝ ΚΥΠΡΙΑΚΩΝ ΜΚ ΚΑΙ ΤΩΝ ΑΕΡΟΜΕΤΑΦΕΡΘΕΝΤΩΝ ΕΞ ΕΛΛΑΔΟΣ (Α' ΜΚ ΚΑΙ ΤΜΗΜΑ Γ' ΜΑΚ / ΕΠΙΧΕΙΡΗΣΗ¨"ΝΙΚΗ") ΚΑΙ ΤΗΣ ΔΙΑΔΟΧΟΥ ΤΟΥΣ 35 ΜΚ ΤΟΥ '74, ΚΛΗΡΟΔΟΤΕΙΤΑΙ ΣΕ ΜΑΣ ΤΟΥΣ ΝΕΩΤΕΡΟΥΣ ΤΟ ΜΟΝΟ ΧΡΕΟΣ ΠΟΥ ΕΧΟΥΜΕ ΩΣ ΕΘΝΟΣ, ΓΙΑ ΝΑ ΠΑΡΑΜΕΙΝΟΥΝ ΑΘΑΝΑΤΟΙ ΚΑΙ ΝΑ ΑΝΑΠΑΥΟΝΤΑΙ ΟΙ ΨΥΧΕΣ ΤΟΥΣ: ΤΗΝ ΑΚΕΡΑΙΟΤΗΤΑ ΤΗΣ ΕΛΛΗΝΙΚΗΣ ΚΑΙ ΚΥΠΡΙΑΚΗΣ ΠΑΤΡΙΔΑΣ, ΤΗΝ ΕΘΝΙΚΗ ΑΝΕΞΑΡΤΗΣΙΑ ΚΑΙ ΤΗΝ ΠΡΟΑΣΠΙΣΗ ΤΩΝ ΕΘΝΙΚΩΝ ΣΥΜΦΕΡΟΝΤΩΝ ΕΝΤΟΣ ΚΑΙ ΕΚΤΟΣ ΣΥΝΟΡΩΝ.\nΣΗΜΑΙΟΦΟΡΟΣ Ο ΚΑΤΑΔΡΟΜΕΑΣ ΜΑΝΩΛΑΣ ΓΕΩΡΓΙΟΣ Α! ΜΟΙΡΑΣ ( ΕΠΙΧΕΙΡΗΣΗ ΝΙΚΗ ΚΥΠΡΟΣ74 )\nΚΛΑΙΡΗ ΑΒΡΑΜΙΔΟΥ ( ΚΟΡΗ ΤΟΥ ΑΕΙΜΝΗΣΤΟΥ ΥΠΟΔ.ΤΗΣ Α! ΜΟΙΡΑΣ ΑΓΓΕΛΟΥ ΑΒΡΑΜΙΔΗ ΕΠΙΧΕΙΡΗΣΗ ΝΙΚΗ ΚΥΠΡΟΣ 1974)\nΕίμασταν και φέτος, μαζί ΤΟΥΣ!!!!!!!\nΉμουν στην ηλικία της φιλενάδας μου, της Ναταλίας, την πρώτη φορά που πήγα στο Καβούρι. 1975. Όταν η τελετή ήταν ένα πραγματικό τρισάγιο, και μέσα στα δυο κράνη, έκαιγε λιβάνι. Και πηγαίναμε πάντα οικογενειακά. Ήταν ακόμη μαυροφορεμένες οικογένειες.\nΟ Νίκος, ο Γιώργος, ο Ανδρέας, ο Δημήτρης και πολλοί άλλοι, ίσως σε κείνο το μέρος, ξαναζούν εκείνη την πρώτη αναφορά και τις πρώτες βολές που ρίχτηκαν για να τιμήσουν "τα παιδιά", όπως τα έλεγαν όλοι...\nΣήμερα, 38 χρόνια μετά, όπως ίσως κάποτε θα θυμάται και η Ναταλία, τα πράγματα άλλαξαν.\nΑπό μια σεμνή τελετή, όπως έλεγε πάντα το δελτίο Τύπου, έλλειπαν κάποια πράγματα.\nΈλλειπε ο Πρέσβης της Κύπρου, ο εκπρόσωπος της γης στην οποία χάθηκαν παλικάρια και ΕΛΛΕΙΠΕ ΚΑΙ Η ΜΝΕΙΑ ΣΤΗΝ Α'ΜΚ, ΣΤΙΣ ΠΟΛΕΜΙΚΕΣ ΕΠΙΧΕΙΡΗΣΕΙΣ ΤΗΣ ΚΥΠΡΟΥ.\nΓια το πρώτο, κάποιος είναι ο ανευθυνοϋπεύθυνος, που θεώρησε την παρουσία κάποιου περιττή.\nΠοιός όμως ήταν εκείνος, που άθροισε ψυχές, άθροισε κορμιά, άθροισε ΗΡΩΕΣ, και δεν αναφέρθηκε στην Α'ΜΚ, σαν τη ΜΟΝΗ ΜΟΙΡΑ του ΕΣ, με μάχιμη ιστορία, και μάλιστα, όταν η επιχείρηση διδάσκεται σε στρατιωτικές ακαδημίες διεθνώς????\nΠοιος ήταν εκείνος ο αδαής (στην καλύτερη περίπτωση) που δεν μίλησε για 29+2 κομμάντα, που έφυγαν με τη στολή της Α'ΜΚ, και μετέπειτα 35ΜΚ.\nΚαμία αναφορά, στην 35ΜΚ, σαν μηδέποτε υφιστάμενη.\nΛυπάμαι, για τις μανάδες που κλαίγοντας τα παλικάρια τους, και κάποιες από αυτές, έφυγαν από αυτόν τον καημό.\nΛυπάμαι για τον πατέρα μου, τον Άγγελό μου, που πάντα δεν σταματούσε να μιλάει για "τα κομμάντα του" που έχασε, και αυτήν την αγάπη του, την ψύχωσή του για αυτούς, τη ζήλευα.\nΛυπάμαι, για το Γιώργη, τον Ανδρέα, τον Αργύρη, που έψαχναν τα αδέλφια τους το πρωί εκείνο και δεν ήξεραν πού ήταν.\nΛυπάμαι για το Νίκο, που δεν κράτησε την ψυχραιμία του, στο ξέσπασμα του Γιώργη, και ζήτησε ευθύνες, γιατί εκείνο το πρωί της 22.07.74, ήταν εκείνος που πήρε την πρώτη αναφορά, έχοντας θάψει το Δημήτρη, λίγες ώρες πριν.\nΠιο πολύ όμως, λυπάμαι για το λιβάνι, που έπαψε να καίει στα κράνη....\nΣΤΟ ΚΕΝΤΡΟ Ο ΛΟΧΙΑΣ Κ/Δ Α! ΜΟΙΡΑΣ ΑΝΔΡΕΑΣ ΜΑΚΡΟΓΚΙΚΑΣ ( ΕΠΙΧΕΙΡΗΣΗ ΝΙΚΗ ΚΥΠΡΟΣ74)\nΦΑΗΛΟΣ ΚΡΑΝΙΔΙΩΤΗΣ - ΣΧΗΣ ΚΟΛΟΚΟΥΡΗΣ ΣΑΒΒΑΣ -ΚΑΡΑΠΟΣΤΟΛΟΥ ΓΕΩΡΓΙΟΣ ΥΠΟΛΟΧΑΓΟΣ ΤΟΥ 42 ΛΟΚ 35 Μ.Κ 1975\nΚλαίρη Αβραμίδου 27 Μαΐου 2013 - 8:48 μ.μ.\nΑργύρη, είσαι πάντα εκεί, κι ίσως έχεις ζήσει εκεί περισσότερο από τον καθένα μας, με όλη την πολύτιμη δουλειά σου!!!!!\nΣτην τελευταία φωτογραφία, στο κέντρο είναι ο σχης Κολοκούρης Σάββας.


Άλλοι με την τεχνική τους, άλλη με τη δεξιότητά τους και άλλοι με την ιστορία τους. Όλοι ήθελαν να δείξουν το ταλέντο τους, ευελπιστώντας στο ναι των κριτών του λαμπερού σόου του ΑΝΤ1 «Ελλάδα έχεις ταλέντο» που έκανε χθες το βράδυ πρεμιέρα. Ποιοι ξεχώρισαν στη πρεμιέρα του Ελλάδα έχεις ταλέντο χθες 8/1; Ποιοι συγκίνησαν και ποιοι δεν έπεισαν;\nΠρεμιέρα χθες βράδυ για το Ελλάδα έχεις ταλέντο, που επέστρεψε πλήρως ανανεωμένο σε επίπεδο προσώπων. Γρηγόρης Αρναούτογλου, Τάκης Ζαχαράτος, Έλενα Χριστοπούλου και Κρυσταλία κάθησαν στα πόστα των κριτών και καλωσόρισαν τους τηλεθεατές στον ανανεωμένο σόου ταλέντων. Αν και για πρώτη φορά κάθονται σε αυτές τις καρέκλες, απέδειξαν ότι ο καθένας τους μπορεί να υποστηρίξει εξαιρετικά το ρόλο του. Η Χριστοπούλου πιο αυστηρή, ο Ζαχαράτος to the point, η Κρυσταλία με άποψη και ο Αρναούτογλου πιο αναλυτικός με εμφανή την τηλεοπτική εμπειρία. Τις πρώτες συστάσεις έκαναν και οι δύο οικοδεσπότες του σόου, ο Νικόλας Ράπτης και ο Σταύρος Σβήγκος.\n“Το Ελλάδα Έχεις Ταλέντο, το διασημότερο show παγκοσμίως επιστρέφει εδώ απ’ όπου ξεκίνησε. Στην τηλεόραση του ΑΝΤ1! Από αυτή εδώ τη σκηνή θα περάσουν εκατοντάδες άνθρωποι που θα διαγωνιστούν και θα μας επιδείξουν τις ικανότητές τους. Όλοι όμως έχουν έναν στόχο, να δικεκδικήσουν το μεγάλο έπαθλο των 50.000 ευρώ” ήταν τα πρώτα λόγια των παρουσιαστών.\nΠοιοι ξεχώρισαν στο Ελλάδα έχεις Ταλέντο χθες 8/1\nΠρώτοι επί σκηνής εμφανίστηκαν δύο μικρά παιδιά. Ο λόγος για την Εριάννα Κοκινιώτη και το Νικόλα Μακροδήμου, οι οποίοι με το νάζι και τις streetdance χορευτικές φιγούρες κατάφεραν να εντυπωσιάσουν τους κριτές. Όπως αποκάλυψαν δύο μήνες προετοίμαζαν τη χορογραφία για το σόου, ενώ όταν ρωτήθηκαν εάν θέλουν να τους κρίνουν σαν παιδιά ή σαν ένα χορευτικό που έκαναν δύο άνθρωποι εκείνα απάντησαν ως εξής:\n«Να μας κρίνετε σαν δύο ανθρώπους που κάνουμε μια χορογραφία. Και αυτό είναι δίκαιο για όλους». Η τοποθέτησή τους συγκίνησε τον Αρναούτογλου, ο οποίος δεν πίστευε με όσα άκουσε.\nΣυγκίνηση και δάκρυα όμως έφερε στην επιτροπή και η ιστορία του επόμενου διαγωνιζόμενου. Ο Νίκος Μάγος παρουσίασε ένα εντυπωσιακό act το οποίο “ταξίδεψε” τους κριτές. Ωστόσο το δρώμενο συνοδεύτηκε και από ένα video, στο οποίο παρουσιάστηκε η προσωπική του ιστορία. Ο νεαρός διηγήθηκε πώς ενώ βρισκόταν σε κώμα συνήλθε, κατάφερε να περπατήσει, να δημιουργήσει την δική του οικογένεια, να σπουδάσει μαγειρική και να δημιουργήσει την δική του επιχείρηση με οργάνωση εκδηλώσεων.\nΆφωνους από την άλλη άφησε τους κριτές διαγωνιζόμενος από τη Νορβηγία. Κράτησε την ανάσα του μέσα σ’ ένα κουτί από νερό για παραπάνω από πέντε λεπτά. Όπως τόνισε ο Ζαχαράτος και όπως γράφτηκε επί της οθόνης είναι μία επικίνδυνη διαδικασία και δεν επιτρέπεται να το επιχειρήσει όποιος είδε τη συγκεκριμένη σκηνή.\nΑίσθηση πάντως προκάλεσαν τα τρία μικρά αγοράκια, τα οποία εμφανίστηκαν επί σκηνής με τις μηχανές τους, προκειμένου να δείξουν το ταλέντο τους σε διαδρομές motocross. Μαζί τους ήταν ο πατέρας τους που είναι και εκπαιδευτής όπως και η μητέρα τους. Και οι τέσσερις κριτές τους επιβράβευσαν για την προσπάθειά τους, δίνοντάς τους το οκέι για την επόμενη φάση.\nΔεν κατάφεραν να πείσουν τους κριτές\nΗ Βάσια Μαρίνου και ο Γιάννης Ευλογημένος, είναι οι Smooth Project Piano και εφευρέτες του Holo Grand piano. Η εφεύρεσή τους δεν ήταν αρκετή για να τους περάσει στην επόμενη φάση. Όπως τους εξήγησε η Χριστοπούλου έπρεπε να ήταν καλύτερα προετοιμασμένοι για την εμφάνιση τους στο Ελλάδα έχεις ταλέντο. Όχι όμως είπαν οι κριτές και σ’ ένα ακόμη δίδυμο κοριτσιών. Πρόκειται για τη Βίκυ Μουρατίδου και τη Δανάη Χατζηβασιλάκη οι οποίες επέλεξαν ένα σύνθετο act με στοιχεία poledancing και aerial show με στεφάνι.\nΦαίη Σκορδά: To συμβόλαιο, τα σενάρια για δεύτερη εκπομπή αλλά και μεταγραφή\nOPEN: Συνεχίζεται το στενό μαρκάρισμα στον Γιώργο Λιάγκα – Κλειδώνει η μεταγραφή;\nΠΡΟΗΓΟΥΜΕΝΟ ΑΡΘΡΟSurvivor: Ποια ομάδα νίκησε χθες 8/1 – Κρουασάν και ξεκαθαρίσματα\nΕΠΟΜΕΝΟ ΑΡΘΡΟΤηλεθέαση χθες 8/1: Survivor ή Ελλάδα έχεις Ταλέντο; Δυνατή μάχη βράδυ Σαββάτου


Ανοδική πορεία για τη Cyfrowy Polsat\nΗ πολωνική δορυφορική πλατφόρμα Cyfrowy Polsat έκλεισε το δεύτερο τρίμηνο του 2008 με 2,287 εκατομμύρια συνδρομητές, έχοντας αποκτήσει 200.000 νέους πελάτες από την αρχή του χρόνου. Συγκρίνοντας τα αποτελέσματα, ο πρόεδρος της Cyfrowy Polsat, Dominik Libicki, δήλωσε ότι κατά την ίδια περίοδο οι ανταγωνίστριες πλατφόρμες Cyfra+ και n απέκτησαν αντίστοιχα 50.000 και 26.000 νέους συνδρομητές. Σημειώνεται, επίσης, ότι η Cyfrowy Polsat έκλεισε το δεύτερο τρίμηνο με έσοδα 84,2 εκατομμυρίων ευρώ και καθαρά κέρδη 24,2 εκατομμυρίων ευρώ. (Κώστας Πρέντας)\nΟικονομίες στο CNN\nΗ ανακοίνωση που εξέδωσε το CNN αναφέρει πως όσο αφορά τη δημοσιογραφική κάλυψη των εγχώριων ειδήσεων θα τοποθετήσει 10 ακόμα δημοσιογράφους σε διάφορες μεγάλες πόλεις στις ΗΠΑ, αλλά όχι στα ιδιόκτητα πρακτορεία ειδήσεων που διατηρεί. Οι δημοσιογράφοι αυτοί θα είναι "One man band" και θα έχουν στην κατοχή τους απλά ένα λάπτοπ και μια μικρή κάμερα. Θα κάνουν τα ρεπορτάζ τους και θα τα στέλνουν μέσω διαδικτύου ή θα τα μεταδίδουν ζωντανά στην τηλεόραση. Στο CNN προσπαθούν να κόψουν τα ακριβά γραφεία και τη λογική ένας δημοσιογράφος, ένας κάμεραμαν, δορυφορικό λινκ και να στραφούν σε πιο οικονομικές και πιο μοντέρνες λύσεις. (sport24media)\nPalladia & MTV HD από την MTV Networks!\nΌλοι οι μουσικόφιλοι, περιμένουμε την πρεμιέρα του Ελληνικού MTV, με την αντίστροφη μέτρηση να τρέχει ήδη στο διαδίκτυο, αλλά και στις επίγειες αναλογικές συχνότητες του Smart TV. Στον δικτυακό τόπο rexsat μπορείτε να διαβάσετε, για τα νέα μουσικά κανάλια υψηλής ευκρίνειας Palladia και MTV HD, που θα λανσάρει η MTV Networks τον ερχόμενο Σεπτέμβρη, σε Ευρώπη και Αμερική...\nNicolas A. rexsat-hd.blogspot.com/\nΔωρεάν κανάλια HD!\nΗ εταιρεία Ons Net προσφέρει δωρεάν κανάλια HD στους συνδρομητές του βασικού του πακέτου. Η Ons Net παρέχει τηλεφωνία, internet και τηλεόραση μέσω δικτύου οπτικών ινών στην πόλη Eindhoven, έχοντας ως κυριότερο ανταγωνιστή την UPC. To βασικό πακέτο της Ons Net περιέχει 51 ψηφιακά κανάλια και κοστίζει 7,5 ευρώ/μήνα, ενώ υπάρχει δυνατότητα συνδρομής σε 20 ακόμα κανάλια με επιπλέον 3,95 ευρώ/μήνα. Οι συνδρομητές πρέπει να αγοράσουν τον ειδικό IPTV αποκωδικοποιητή της πλατφόρμας προς 149,95 ευρώ και να πληρώνουν το πάγιο της ευρυζωνικής σύνδεσης. Μέχρι στιγμής διατίθενται δωρεάν τα κανάλια Discovery HD και Brava HD, ενώ θα προσθέσει και τις HD εκδόσεις των ολλανδικών και βελγικών κρατικών καναλιών μόλις αυτές είναι διαθέσιμες. (TVSAT)\nΕπίγεια ψηφιακή στο 89% του ισπανικού πληθυσμού\nΤο 89,15% του ισπανικού πληθυσμού καλύπτεται από το σήμα της επίγειας ψηφιακής πλατφόρμας, σύμφωνα με την εταιρεία – πάροχο δικτύου Abertis Telecom. Το ισπανικό εθνικό τεχνικό σχέδιο της επίγειας ψηφιακής τηλεόρασης (DTT) προβλέπει ότι το παραπάνω ποσοστό πρέπει να ανέλθει σε 90% ως το τέλος του 2008 και σε 93% ως τις 31 Ιουλίου 2009. Στις 3 Απριλίου 2010 που θα διακοπούν οι αναλογικές εκπομπές σε ολόκληρη την Ισπανία, τα κανάλια της κρατικής ραδιοτηλεόρασης RTVE πρέπει να καλύπτουν το 98% του πληθυσμού και τα ιδιωτικά τουλάχιστον το 96%. Οι κάτοικοι των περιοχών που δεν θα καλύπτονται από το σήμα της επίγειας ψηφιακής πλατφόρμας, θα πραγματοποιούν δωρεάν δορυφορική λήψη των καναλιών. Μέχρι στιγμής στην Ισπανία έχουν πουληθεί 11,2 εκατομμύρια δέκτες DTT όλων των ειδών, ενώ το ποσοστό τηλεθέασης των επίγειων ψηφιακών καναλιών ανέρχεται σε 16%. (Κώστας Πρέντας)\nΣελίδα 2099 από 2206


ΚΑΛΟΚΑΙΡΙΝΗ ΓΙΟΡΤΗ ΡΥΘΜΙΚΗΣ ΓΥΜΝΑΣΤΙΚΗΣ 2019 – 1η μέρα – Γ.Σ. Ελ.Βενιζελος\nΜε μεγάλη επιτυχία και με την παρουσία πλήθους κόσμου, πραγματοποιήθηκε την Τρίτη 25 Ιουνίου 2019, στο κλειστό γυμναστήριο Κλαδισού, η 1η μέρα της καλοκαιρινής γιορτής των τμημάτων Ρυθμικής Γυμναστικής του Γ.Σ. ‘’Ελ. Βενιζέλος’’. Στη συγκεκριμένη εκδήλωση συμμετείχαν οι αθλήτριες από τα τμήματα του Ακρωτηρίου και του Μάλεμε, οι οποίες έδωσαν τον καλύτερό τους εαυτό, εκτελώντας τα προγράμματά τους με χαμόγελα και ενθουσιασμό. Το θερμό χειροκρότημα επιβράβευσε τις προσπάθειές τους, ενώ όλοι έδωσαν με χαρά ραντεβού για το Σεπτέμβριο!!! Η διοίκηση του συλλόγου ευχαριστεί όλους που συμμετείχαν στη γιορτή και εύχεται ένα χαρούμενο και ανέμελο καλοκαίρι!!!\nPosted in General, GymnasticsTagged Gymnastics\nPrev Πανελλήνιο Πρωτάθλημα Κ23 – 2η Μέρα\nNext ΚΑΛΟΚΑΙΡΙΝΗ ΓΙΟΡΤΗ ΡΥΘΜΙΚΗΣ ΓΥΜΝΑΣΤΙΚΗΣ 2019 – 2η μέρα


Έρχονται τα Τέλη κυκλοφορίας με το μήνα! Πως θα εφαρμοσθεί το μέτρο - TVFREAKS - Ειδήσεις για την Ελληνική showbiz και τα media\nΕΠΙΘΕΣΗ…αγάπης στην Ελένη Μενεγάκη με χιλιάδες μηνύματα! Ποιον ευχαρίστησε στο instagram!\nΗ Τζένιφερ Λοπέζ ΛΙΚΝΙΖΕΤΑΙ στην πίστα και ΠΑΡΑΛΗΡΟΥΝ οι θαυμαστές της! Το βίντεο έγινε viral!


Έντι ο Αετός, με τους Χιου Τζάκμαν και Τάρον Έτζερτον\nΤρίτη, 5 Ιανουαρίου 2016 15:01\nΗ Odeon παρουσιάζει στους κινηματογράφους από τις 31 Μαρτίου 2016 την ταινία «Έντι ο Αετός» (Eddie The Eagle) σε σκηνοθεσία του Ντέξτερ Φλέτσερ.\nΠοιος είπε ότι οι μόνοι διάσημοι αθλητές είναι οι καλύτεροι;\nΟ «Έντι ο Αετός» έρχεται για να διηγηθεί την ιστορία για την πιο εξωφρενική συμμετοχή σε Ολυμπιακούς Αγώνες, για ένα απίστευτο όνειρο που βγήκε αληθινό!\nΠολλές ιστορίες ισχυρίζονται ότι μπορούν να εμπνεύσουν τους θεατές τους, αλλά λίγες ιστορίες μπορούν να ισχυριστούν ότι το κάνουν όχι μέσω ενός success story αλλά μέσω ενός failure story – που είναι μάλιστα μια πραγματική ιστορία! Ο Μάικλ Έντουαρντς δεν κατέκτησε το χρυσό μετάλλιο των Ολυμπιακών Αγώνων, ούτε κατάφερε να εντυπωσιάσει τον κόσμο με την ιλιγγιώδη του πρόοδο στο άθλημα που επέλεξε. Δεν ήταν προικισμένος ή σωστά εκπαιδευμένος αθλητής, ούτε αφοσιωμένος μια ζωή στο άλμα με σκι. Είχε απλώς το όνειρο να πάρει μέρος στους Ολυμπιακούς Αγώνες, και τα κατάφερε, κερδίζοντας στην πορεία τον θαυμασμό και την αγάπη του κόσμου παρά το γεγονός ότι έμεινε στην τελευταία θέση και στα δύο αγωνίσματα που πήρε μέρος. Με άλλα λόγια, ήταν απλώς θέμα χρόνου να γίνει ταινία η ιστορία της ζωής του.\nΜια μέρα, ο Μάθιου Βον, σκηνοθέτης ταινιών όπως τα «Kingsman: Η Μυστική Υπηρεσία» και «X-Men: Η Πρώτη Γενιά», παρακολουθούσε μαζί με τα παιδιά του την ταινία «Cool Runnings», την κλασική πια κωμωδία για την ομάδα από την Τζαμάικα που αψήφησε όλα τα εμπόδια για να συμμετάσχει στους Χειμερινούς Ολυμπιακούς του Κάλγκαρι. «Τα παιδιά μου λάτρεψαν την ταινία», εξηγεί ο Βον, «και εγώ σκεφτόμουν γιατί δεν γίνονται τέτοιες ταινίες πια». Ο Βον θυμήθηκε την ιστορία του Αετού Έντι, καθώς και ένα σχετικό σενάριο που είχε λάβει αρκετά χρόνια πριν και είχε διαβάσει, χωρίς να το αγοράσει τελικά. Τρεις μήνες μετά, τα γυρίσματα είχαν ξεκινήσει.\nΤη σκηνοθεσία ανέλαβε ο ηθοποιός και νυν σκηνοθέτης Ντέξτερ Φλέτσερ, ο οποίος παραδέχεται ότι δεν γνώριζε την ιστορία του Έντι. «Τότε ήμουν στα 20s μου, ο Έντι δεν ήταν κουλ και όλα σε εκείνη τη δεκαετία πρέπει να είναι κουλ για να ασχοληθείς μαζί τους», λέει γελώντας. «Αλλά εντυπωσιάστηκα με την ιστορία, είναι πολύ ενδιαφέρουσα. Δεν είναι αυτό που νομίζεις αρχικά».\nΠαρόλο που η πορεία του Έντι ήταν σε μεγάλο βαθμό μοναχική (προπονούνταν μόνος ή με κάποιους λίγους προπονητές, οι οποίοι σύντομα εγκατέλειπαν τη θέση τους), οι συντελεστές αποφάσισαν να δημιουργήσουν έναν χαρακτήρα που θα τον συνοδεύει σε όλο του το ταξίδι. «Είναι ένας χαρακτήρας που, κατά κάποιον τρόπο, εκφράζει τις σκέψεις του θεατή: πιστεύει ότι ο Έντι είναι τρελός αλλά τον κερδίζει ο ενθουσιασμός του», εξηγεί ο Φλέτσερ. Ο χαρακτήρας αυτός είναι ο Μπρόνσον Πίρι, ένας Αμερικανός πρώην αθλητής του άλματος με σκι, που πίνει πολύ, καπνίζει πολύ και δεν νοιάζεται για οτιδήποτε άλλο, πόσο μάλλον για τον ατζαμή Έντι. Ο Βον είχε εξαρχής στο μυαλό του τον Χιου Τζάκμαν, ο οποίος όχι μόνο ήξερε την ιστορία του Έντι αλλά και είχε αποπειραθεί να κάνει τα δικά του άλματα από τη σκεπή του σπιτιού του! «Ο Έντι ήταν ένας θρύλος που συμβόλιζε την σημασία τού να προσπαθείς όσο μπορείς. Και μάλιστα προσπάθησε το πιο τρελό άθλημα των Ολυμπιακών Αγώνων και ένα από τα πιο επικίνδυνα. Κι εγώ ονειρευόμουν να πάω στους Ολυμπιακούς αλλά δεν το πήγα τόσο μακριά! Η επιμονή του Έντι αλλάζει κάτι στον Μπρόνσον. Το συμπαθεί αυτό το παιδί. Προφανώς πιστεύει ότι το έχει χάσει, αλλά ταυτίζεται και μαζί του – είναι και οι δύο αουτσάιντερ, έχουν ζήσει την απόρριψη του κόσμου και αυτή είναι μια ευκαιρία εξιλέωσης και για τους δύο».\nΈχοντας βρει τον προπονητή τους, ο Βον και ο Φλέτσερ στράφηκαν στην αναζήτηση του Αετού Έντι – και δεν χρειάστηκε να ψάξουν πολύ μακριά. Ο Βον συνειδητοποίησε ότι είχε τον τέλειο υποψήφιο κάτω από την μύτη του όταν έβαζε τις τελευταίες πινελιές στο «Kingsman: Η Μυστική Υπηρεσία» και σκέφτηκε ότι ο Τάρον Έτζερτον, ο νεαρός πρωταγωνιστής της ταινίας, θα έκανε έναν ιδανικό Έντι. Ο Έτζερτον δεν είχε καν γεννηθεί όταν ο Έντι διέσχιζε τον καναδικό ουρανό, αλλά ο νεαρός ηθοποιός αγάπησε τον Έντι μέσα από το σενάριο και δέχθηκε αμέσως. «Δεν έχω απολύτως καμία πρόθεση να κοροϊδέψω τον Έντι. Μπορεί να γίνει αστείος, να του τύχουν πολλά, αλλά χρειάζεται καρδιά και ψυχή για να ζωντανέψει και να γίνει πιστευτός».\nΟ Έτζερτον συνάντησε τον πραγματικό Έντι στην προετοιμασία του για τα γυρίσματα και τον βρήκε όπως ακριβώς τον φαντάζονταν, δηλαδή αξιαγάπητο, ενώ έμαθε κάποιες βασικές κινήσεις και θέσεις στο σκι και στο άλμα με σκι, χωρίς φυσικά να επιχειρήσει κάτι περισσότερο από αυτό. «Δεν θα τολμήσω το άλμα των 90 μέτρων, αυτό είναι σίγουρο!», ξεκαθαρίζει γελώντας. «Πρέπει να το κάνεις κάθε μέρα από την ηλικία των τεσσάρων μόνο και μόνο για να είναι ασφαλές. Γι’ αυτό ο Έντι συνέχεια τραυματιζόταν. Είχε φοβερό θάρρος και μόνο που το προσπαθούσε».\nΔυστυχώς, σήμερα θα ήταν σχεδόν αδύνατο κάποιος να μιμηθεί την πορεία του Έντι. Όπως εξηγείται και στην ταινία, τα όρια για να προκριθεί κανείς για το άλμα με σκι αυξήθηκαν σχεδόν αμέσως από την Διεθνή Ολυμπιακή Επιτροπή. Ο Έντι δεν προκρίθηκε ξανά για τους Ολυμπιακούς, αν και επελέγη ως λαμπαδηδρόμος στους Ολυμπιακούς του Βανκούβερ το 2010. Αυτό βέβαια δεν μειώνει καθόλου τα επιτεύγματά του. «Όταν βγείτε από την ταινία, δεν θα βλέπετε τον Έντι ως κλόουν, αλλά ως ήρωα», δηλώνει ο Βον. «Ο Έντι κυριολεκτικά έβαζε τη ζωή του σε κίνδυνο με κάθε άλμα. Θέλει κότσια αυτό. Δεν ήξερε τι πάει να πει όχι και τον θαυμάζω γι’ αυτό». Όπως είχε κάποτε πει και ο Πιερ ντε Κουμπερτέν, ο ιδρυτής των σύγχρονων Ολυμπιακών Αγώνων, «το πιο σημαντικό στους Αγώνες δεν είναι το να κερδίζεις αλλά το να παίρνεις μέρος, όπως το σπουδαιότερο στη ζωή δεν είναι το να κατακτάς, αλλά το να πολεμάς καλά», ρητό που ο Βον βλέπει και ως ουσία του «Έντι ο Αετός»: «Η ταινία αυτή δείχνει ότι όσο μεγάλο κι αν είναι το πρόβλημά σου, μπορείς να το λύσεις, αρκεί να έχεις κουράγιο, αποφασιστικότητα και επιμονή».\nΣενάριο Σον Μακόλεϊ\nΠαραγωγή Μάθιου Βον\nΒάλερι Βαν Γκάλντερ\nΗθοποιοί Τάρον Έτζερτον\nΦωτογραφία Τζορτζ Ρίτσμοντ\nΜοντάζ Μάρτιν Ουόλς\nΣχεδιασμός παραγωγής Μάικ Γκαν\nΜουσική Μάθιου Μάργκεσον


ΙΠΠΟΚΡΑΤΗΣ …………………..ΣΥΚΩΤΙ Κ ΚΑΡΚΙΝΟΣ – Andreas Galiatsatos\nPosted on June 30, 2016 by breathandreas\nΙΠΠΟΚΡΑΤΗΣ …………………..ΣΥΚΩΤΙ Κ ΚΑΡΚΙΝΟΣ\nΤουλάχιστον το 50% των τροφών ενός καρκινοπαθή πρέπει να είναι ωμές, για άριστη λειτουργία των παγκρεατικών ενζύμων. Πώς το κουκούτσι του βερίκοκου σκ0τώνει τα καρκινικά κύτταρα; Η Β17 που περιέχεται στο κουκούτσι του βερίκοκου, στα πικραμύγδαλα και τα αμύγδαλα, αποτελείται από δύο σάκχαρα (γλυκόζη) ένα βενζελδαύδη και ένα κυάνιο συνδεδεμένα μεταξύ τους.\nΑποτέλεσμα: Το δηλητήριο που απελευθερώνεται από το κουκούτσι του βερίκοκου και του αμύγδαλου στοχεύει στα καρκινικά κύτταρα και μόνο και τα σκ0τώνει. Υπάρχει επίσης ένα άλλο ένζυμο, που καλείται ροδανάση. Το ονομάζουνε προστατευτικό ένζυμο, για την ικανότητά του να προστατεύει και να ουδετεροποιεί το κυάνιο μετατρέποντάς το σε υποπροϊόντα ωφέλιμα για την υγεία. Αυτό το ένζυμο απαντάται σε μεγάλες ποσότητες σε κάθε σημείο του οργανισμού μας, εκτός από τα καρκινικά κύτταρα, τα οποία δεν προστατεύονται.\nΜε λίγα λόγια η ροδανάση προστατεύει τους ιστούς από το κυάνιο ενώ δεν υπάρχει στα καρκινικά κύτταρα. Β γλυκοσιδάση απελευθερώνει το κυάνιο που σκ0τώνει τον καρκίνο. Βρίσκεται στα καρκινικά κύτταρα, δεν βρίσκεται στα υγιή. Προσοχή εδώ. Ένα παράδειγμα από την ιστορία. Οι επιστήμονες γνωρίζουν πως το αντίδοτο στη δηλητηρίαση από κυάνιο, είναι η ζάχαρη. Αναφέρεται στην ιστορική απόπειρα δολοφονίας με κυανιούχο κάλιο κατά του Ρασπούτιν, μισητό πρόσωπο στην προεπαναστατική Ρωσία. Μολονότι ο Ρασπούτιν δηλητηριάστηκε με κυάνιο, δεν έπαθε τίποτα, διότι το κυανιούχο κάλιο είχε τοποθετηθεί μέσα σε γλυκά και σε κρασί. Αν και η δόση ήταν μεγάλη παρουσίασε ελάχιστα συμπτώματα δευτερεύοντα της δηλητηρίασης, όπως λόξυγκα, σιελόρροια κ.λ.π.\nPrevious PostPrevious ΑΛΚΑΛΙΚΕΣ ΤΡΟΦΕΣ Κ ΤΑΞΙΝΟΜΗΣΗ ΤΟΞΙΚΟΤΗΤΑ STO PΗ ΑΙΜΑΤΟΣ\nNext PostNext Μ. Βαμβουνάκη